open-index/open-wikipedia-markdown huggingface dataset:
അലൻ കോക്സ്

**അലൻ കോക്സ്** (ജനനം ജൂലൈ 22, 1968  സോളിഹൾ, ഇംഗ്ലണ്ട്) ഒരു ബ്രിട്ടീഷ് കമ്പ്യൂട്ടർ പ്രോഗ്രാമറും 1991-ന്റെ ആദ്യ പാദത്തിൽ ലിനക്സ് കേർണൽ എഴുതുന്നതിൽ പ്രധാന പങ്കു വഹിച്ച വ്യക്തിയുമാണ്‌. ലിനക്സ് കേർണലിന്റെ 2.2 ബ്രാഞ്ച് അദ്ദേഹം പരിപാലിക്കുകയും 1991 മുതൽ ആരംഭിക്കുന്ന ഒരു അസോസിയേഷനായ ലിനക്സ് കേർണലിന്റെ വികസനത്തിൽ ശക്തമായി ഇടപെടുകയും ചെയ്യുന്നു. വെയിൽസിലെ സ്വാൻസിയിലാണ് അദ്ദേഹം താമസിക്കുന്നത്, അവിടെ അദ്ദേഹം ഭാര്യ ടെൽസ ഗ്വിന്നിനൊപ്പം താമസിച്ചു. 2015-ൽ അവർ മരണമടഞ്ഞു.  2020-ൽ അദ്ദേഹം വിവാഹം കഴിച്ച എഴുത്തുകാരി താരാ നീലെയ്‌ക്കൊപ്പം താമസിക്കുന്നു. 1991-ൽ സ്വാൻസീ സർവകലാശാലയിൽ നിന്ന് കമ്പ്യൂട്ടർ സയൻസിൽ ബിഎസ്‌സി ബിരുദം നേടിയ അദ്ദേഹം 2005-ൽ അതേ സർവകലാശാലയിൽ നിന്ന് എംബിഎയും കരസ്ഥമാക്കി.
## ലിനക്സ് കേർണലിലെ പങ്കാളിത്തം

സ്വാൻസി യൂണിവേഴ്സിറ്റിയുടെ കാമ്പസിൽ ജോലി ചെയ്തിരുന്ന സമയത്ത്, യൂണിവേഴ്സിറ്റി കമ്പ്യൂട്ടർ സൊസൈറ്റിയുടെ ഒരു മെഷീനിൽ കോക്സ് ലിനക്സിന്റെ വെരി എയർലിയർ പതിപ്പ് ഇൻസ്റ്റാൾ ചെയ്തു. ബിസി നെറ്റ്‌വർക്കിലെ ആദ്യത്തെ ലിനക്സ് ഇൻസ്റ്റാളേഷനുകളിൽ ഒന്നായിരുന്നു ഇത്, നെറ്റ്‌വർക്കിംഗ് കോഡിലെ നിരവധി ബഗുകൾ കണ്ടെത്താൻ കഴിഞ്ഞു. കോക്സ് ഈ ബഗുകളിൽ പലതും പരിഹരിക്കുകയും നെറ്റ്‌വർക്കിംഗ് സബ്സിസ്റ്റത്തിന്റെ ഭൂരിഭാഗവും തിരുത്തിയെഴുതുകയും ചെയ്തു. തുടർന്ന് അദ്ദേഹം മുഴുവൻ കേർണലിന്റെയും പ്രധാന ഡെവലപ്പർമാരിൽ ഒരാളായി മാറി.

അദ്ദേഹം 2.2 ബ്രഞ്ചും 2.4 ബ്രാഞ്ചിന്റെ സ്വന്തം പതിപ്പുകളും പരിപാലിച്ചു (ഈ പതിപ്പ് ഒരു "ac"-നെ സൂചിപ്പിക്കുന്നു, ഉദാഹരണത്തിന് 2.4.13-ac1). ഈ ബ്രാഞ്ച് വളരെ സ്ഥിരതയുള്ളതും വെണ്ടർ കേർണലുകളിലേക്ക് നേരിട്ട് പോകുന്ന ബഗ്ഫിക്സുകൾ അടങ്ങിയതുമായിരുന്നു.

ലിനസ് ടോർവാൾഡ്‌സിന് ശേഷം എംബിഎയ്ക്ക് പഠിക്കാൻ ലിനക്സുമായുള്ള ഇടപെടൽ കുറയ്ക്കുന്നതിന് മുമ്പ് കോക്‌സിനെ "സെക്കൻഡ് ഇൻ കമാൻഡ്" ആയി കണക്കാക്കിയിരുന്നു.
## അവലംബം

## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക

## പുറമെ നിന്നുള്ള കണ്ണികൾ
*Alan Cox: The maintainer of production version of the Linux kernel. Ch. 5 of ebook *Open Source Pioneers*, includes a lot of difficult to find interviews.
*Interview on his biography
*His diary  in Welsh
*LWN interviews Alan Cox
*[Interview with Alan Cox - [January 15] 2002] 
*LugRadio interview
*Linux Format interview - August 2005 
*Cathedrals, Bazaars and the Town Council - 1998-10-13
*Ogg audio recording of a talk in Limerick, Ireland 2006-05-13 , and a transcript of an excerpt, about GPLv3 

വർഗ്ഗം:1968-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂലൈ 22-ന് ജനിച്ചവർ

വർഗ്ഗം:വിവരസാങ്കേതികവിദ്യാവിദഗ്ദ്ധർ
അമര

ഇന്ത്യ, ആഫ്രിക്ക, ഇന്തോനേഷ്യ എന്നീ രാജ്യങ്ങളിൽ  വളരുന്നതും പയറുവർഗ്ഗത്തിൽ പെടുന്നതുമായ ഒരു സസ്യമാണ്‌ **അമര**.  (**Hyacinth Bean** ) .). ഇത് **ഇന്ത്യൻ ബീൻ**, **ഈജിപ്ത്യൻ ബീൻ**  എന്നീ പേരുകളിലും അറിയപ്പെടുന്നു. വിയറ്റ്നാമീസ് ഭാഷയിൽ ഇതിനെ   **ഡൌ വാന് ** ( **đậu ván** ) എന്നറിയപ്പെടുന്നു. ഈ പരമ്പരാ‍ഗത സസ്യ ഭക്ഷണം ഭക്ഷണത്തിലെ നൈട്രജന്റെ അളവ് കൂടാൻ ഉപകരിക്കുന്ന ഒന്നാണ്. Lablab ജനുസിലെ ഏക സ്പീഷിസാണിത്

## പ്രത്യേകതകൾ
ഇത് വള്ളികളായിട്ടാണ് വളരുന്നത്. ഇതിന്റെ പൂവിന് പർപ്പിൾ നിറമാണ്. ഇതിന്റെ വിത്തിന് (പയർ) കടും പർപ്പിൾ നിറമാണ്. വള്ളികളായി വളരുന്നതുകൊണ്ട് വേലികളിൽ നട്ടുപിടിപ്പിച്ച് വളർത്തുന്നതിന് അനുയോജ്യമായ ഒരു സസ്യവർഗ്ഗമാണ് ഇത്. ഇത് വളരെ വേഗത്തിൽ വളരുന്ന ഒരു സസ്യമാണ്. ഇതിന്റെ പൂവിന്റെ സുഗന്ധം ചിത്രശലഭങ്ങളെയും വണ്ടുകളേയും ആകർഷിക്കുന്നു.

ഇത് ഒരു ഔഷധസസ്യമായിട്ടും ഉപയോഗിക്കാറുണ്ട്.

വിയറ്റ്നാമിലെ ഹ്യൂവിൽ ഇത് ** ചേ ഡൌ വാൻ** (**chè đậu ván**) എന്ന ഭക്ഷണത്തിലെ പ്രധാന ഘടകമാണ്.

## ചിത്രശാല

ചിത്രം:അമര1.JPG|അമര
ചിത്രം:അമര2.JPG|അമര
ചിത്രം:അമര3.JPG|അമര
ചിത്രം:അമര4.JPG|അമര
image:amarakka-001.jpg|അമരക്ക
image:amarakka-002.jpg|അമരക്ക
ചിത്രം:Lablab purpureus Blanco2.292.png|അമരയുടെ രേഖാചിത്രം


## പുറത്തേക്കുള്ള കണ്ണികൾ

*The Hyacinth Bean - Informative but non-scholarly essay on Hyacinth Bean history, uses, etymology.
*The Banglalore bean
*Murphy, Andrea M.; Colucci, Pablo E.  A tropical forage solution to poor quality ruminant diets: A review of Lablab purpureus Livestock Research for Rural Development (11) 2 1999

## അവലംബം

വർഗ്ഗം:പച്ചക്കറികൾ
വർഗ്ഗം:പയർ വർഗ്ഗത്തിൽപെട്ട സസ്യങ്ങൾ
വർഗ്ഗം:ഇൻഡിഗോഫെറ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ചക്രം

[thumb|right|250px|A spoked wheel on display at The [National Museum of Iran, in Tehran. The wheel is dated late 2nd millennium BC and was excavated at Choqa Zanbil.]]
ഒരു അക്ഷത്തിൽ കറങ്ങാൻ കഴിയുന്ന ഉപാധിയെയാണ് **ചക്രം **എന്ന് പറയുന്നത്. കറങ്ങുന്നതു വഴി ഭാരം വഹിച്ചുള്ള സ്ഥാനചലനം സാധ്യമാക്കുവാനോ, യന്ത്രഭാഗങ്ങളിൽ പ്രവർത്തിക്കുവാനോ, ഇവ സഹായിക്കുന്നു. അക്ഷത്തിൽ ഘടിപ്പിക്കപ്പെട്ടാ അച്ചുതണ്ടിന്റെ സഹായത്തോടെ ഉരുളുന്നത് വഴിയോ ഘർഷണത്തെ മറികടക്കുവാൻ കഴിയുന്നു. ചക്രത്തെ കറക്കുവാൻ ഒരു ബലം ആവശ്യമാണ്‌, ഗുരുത്വാകർഷണം വഴിയോ അല്ലെങ്കിൽ പുറമേ നിന്നുള്ള ബലപ്രയോഗത്തിലൂടെയോ ഇത് സാധ്യമാക്കുന്നു. ഇവയുടെ പ്രധാന ഉപയോഗം വാഹനങ്ങളിലും യന്ത്രങ്ങളിലുമാണ്‌.

## ചരിത്രം
ബി.സി. 4000 thill ചക്രങ്ങൾ ഉപയോഗിക്കപ്പെട്ടിരുന്നു എന്ന് മധ്യ യൂറോപ്പ്, മെസപ്പൊട്ടോമിയ എന്നീ സ്ഥലങ്ങളിലെ ചരിത്ര അവശിഷ്ടങ്ങൾ സൂചിപ്പിക്കുന്നു. പല സംസ്കാരങ്ങളിലും ചക്രത്തെപ്പറ്റി പരാമർശിക്കപ്പെട്ടിട്ടുള്ളതുകൊണ്ട് ചക്രം ആദ്യമായി ഉപയോഗിച്ചത് ഏത് സംസ്കാരത്തിലെ ജനതയാണെന്ന് വ്യക്തമല്ല.ബി.സി. 3000ത്തോടുകൂടി സിന്ധു നദീതട വാസികളും ചക്രം ഉപയോഗിക്കാൻ തുടങ്ങി. 1500 ബി.സി കാലഘട്ടത്തിൽ ഈജിപ്ഷ്യൻ ജനത കുട്ടികൾക്ക് വേണ്ടി നിർമ്മിച്ച കളിപ്പാട്ടങ്ങളിൽ ചക്രങ്ങളുണ്ടായിരുന്നു. പിന്നീട് കുതിരവണ്ടികളിൽ ചക്രങ്ങൾ ഉപയോഗിച്ചു തുടങ്ങി. 
പുതുശിലായുഗത്തിലാണ് ചക്രം കണ്ടു പിടിക്കപ്പെട്ടെതെന്നാണ് ചരിത്രകാരന്മാരുടെ അഭിപ്രായം.
വെള്ളക്കൊടുവേലി

തെക്കുകിഴക്കൻ ഏഷ്യൻ വംശജനായ ഒരു കുറ്റിച്ചെടിയാണ് **വെള്ളക്കൊടുവേലി** അഥവാ **തുമ്പക്കൊടുവേലി**. . കാലങ്ങളായി ഇന്ത്യയിൽ പലവിധ ഔഷധമായി ഉപയോഗിക്കുന്നു. വേരിന് നല്ല ഔഷധശക്തിയുണ്ട്. കമ്പുമുറിച്ചുനട്ടോ വിത്തുവഴിയോ പുനരുദ്ഭവം നടത്താം. മൽസ്യങ്ങൾക്ക് നാശം വരുത്താതെ ഈഡിസ് ഈജിപ്റ്റി കൊതുകിന്റെ ലാർവയെ നശിപ്പിക്കാനുള്ള കഴിവ് വെള്ളക്കൊടുവേലിയിനിന്നും വേർതിരിച്ചെടുക്കുന്ന ഔഷധത്തിനുണ്ട്. അണുനാശകാരിയാണ്.

## മറ്റു ഭാഷകളിലെ പേരുകൾ
Chitrak, Plumbago, White leadwort • Hindi: चित्रक Chitrak • Assamese: বগা আগেচিতা Boga agechita • Manipuri: Telhidak angouba • Tamil: சித்திர மூலம் chittiramoolam Karimai • Malayalam: Vellakoduveli • Kannada: Chitramulika • Bengali: Safaid-sitarak • Oriya: Ogni 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*
## ചിത്രശാല

File:Plumbago zeylanica 12.JPG|വെള്ളക്കൊടുവേലി
File:Plumbago zeylanica 11.JPG|വെള്ളക്കൊടുവേലി
File:Plumbago zeylanica plant with flowers.jpg|thumb|വെള്ളക്കൊടുവേലി_ ഇലയും പൂവും


## അവലംബം

## പുറത്തേക്കുള്ള കണ്ണികൾ
* ഔഷധഗുണങ്ങൾ
* ഔഷധഗുണങ്ങളെപ്പറ്റി കൂടുതൽ വിവരങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:കേരളത്തിലെ സസ്യജാലം
ടിം പാറ്റേഴ്സൺ

ഒരു അമേരിക്കൻ കമ്പ്യൂട്ടർ പ്രോഗ്രാമറാണ് **റ്റിം പാറ്റേഴ്സൺ**. 1956ൽ ജനിച്ചു. 1980കളിൽ ഏറ്റവും വ്യാപകമായി ഉപയോഗിച്ചിരുന്ന എം.എസ്. ഡോസ്(MS-DOS) എന്ന ഓപ്പറേറ്റിങ് സിസ്റ്റത്തിന്റെ യഥാർത്ഥ സ്രഷ്ടാവായാണ് റ്റിം അറിയപ്പെടുന്നത്. സിയാറ്റിൽ കമ്പ്യൂട്ടർ പ്രോഡക്റ്റ്സ്, മൈക്രോസോഫ്റ്റ് എന്നീ സ്ഥാപനങ്ങളിൽ ജോലിചെയത ഇദ്ദേഹം 1982 ഫാൽക്കൺ റ്റെക്നോളജി എന്ന പേരിൽ സ്വന്തമായി കമ്പനി ആരംഭിച്ചു. പിന്നീട് 1986ൽ ഈ കമ്പനി മൈക്രോസോഫ്റ്റിന്റേതായി. 1990-1998 കാലയളവിൽ മൈക്രോസോഫ്റ്റിൽ ജോലിചെയത ടിം പാറ്റേഴ്സൺ വിഷ്വൽ ബേസിക്കിന്റെ നിർമ്മാണ പ്രവർത്തനത്തിലും പങ്കെടുത്തു.
## ജീവചരിത്രം
പാറ്റേഴ്സൺ സിയാറ്റിൽ പബ്ലിക് സ്കൂളുകളിൽ പഠിച്ചു, 1974-ൽ ഇൻഗ്രാം ഹൈസ്കൂളിൽ നിന്ന് ബിരുദം നേടി. വാഷിംഗ്ടണിലെ സിയാറ്റിൽ ഗ്രീൻ ലേക്ക് ഏരിയയിലെ റീട്ടെയിൽ കമ്പ്യൂട്ടർ സ്റ്റോറിൽ റിപ്പയർ ടെക്നീഷ്യനായി ജോലി ചെയ്യ്ത അദ്ദേഹം വാഷിംഗ്ടൺ യൂണിവേഴ്സിറ്റിയിൽ ചേർന്നു, കൂടാതെ മാഗ്ന കം ലോഡ് ബിരുദം നേടി. 1978 ജൂണിൽ കമ്പ്യൂട്ടർ സയൻസിൽ ബിരുദം. അദ്ദേഹം സിയാറ്റിൽ കമ്പ്യൂട്ടർ പ്രോഡക്‌ട്‌സിൽ ഡിസൈനറായും എഞ്ചിനീയറായും ജോലിക്ക് പോയി.ഇസഡ്80(Z80) സിപിയു(CPU) ഉള്ള മൈക്രോസോഫ്റ്റിന്റെ ഇസഡ്80 സോഫ്റ്റ്കാർഡി (SoftCard)ന് വേണ്ടി ഹാർഡ്‌വെയർ അദ്ദേഹം രൂപകൽപ്പന ചെയ്‌തു, ഒരു ആപ്പിൾIIൽ സിപി/എം(CP/M) ഓപ്പറേറ്റിംഗ് സിസ്റ്റം പ്രവർത്തിപ്പിച്ചു.

## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1956-ൽ ജനിച്ചവർ
പോൾ അല്ലൻ

ഒരു അമേരിക്കൻ സംരംഭകനാണ് **പോൾ ഗാർഡ്നർ അല്ലൻ** (1953-2018). 1955-ൽ വാഷിങ്ടണിലെ സിയാറ്റിലിൽ ജനിച്ചു. 1975ൽ ഇദ്ദേഹവും ബിൽ ഗേറ്റ്സും ചേർന്നാണ് മൈക്രോസോഫ്റ്റ് സ്ഥാപിച്ചത്. 2000-ത്തിൽ മൈക്രോസോഫ്റ്റിൽ‌നിന്ന് രാജി വച്ചെങ്കിലും അതിന്റെ 138 ദശലക്ഷം ഷെയറുകൾ ഇപ്പോഴും ഇദ്ദേഹത്തിനുണ്ട്. വുൾക്കൻ Inc.ന്റെ സ്ഥാപനും ചെയർമാനുമാണ്. ചാർട്ടർ കമ്യൂണിക്കേഷൻസ് എന്ന സ്ഥാപനത്തിന്റെയും ചെയർമാനാണ്. 2007-ൽ ഫോബ്സ് മാസിക പുറത്തിറക്കിയ ലോകത്തെ ഏറ്റവും ധനികരായ വ്യക്തികളിടെ പട്ടികയിൽ അഞ്ചാം സ്ഥാനത്താണ് അല്ലൻ. ഏകദേശം 1800 കോടി അമേരിക്കൻ ഡോളറാണ് ഇദ്ദേഹത്തിന്റെ ആസ്തി. 2007ൽ ടൈം മാസിക പുറത്തിറക്കിയ ലോകത്തെ ഏറ്റവും സ്വാധീനശക്തിയുള്ള  100 വ്യക്തികളുടെ പട്ടികയിലും ഇദ്ദേഹം ഉൾപ്പെട്ടിരുന്നു. ഇപ്പോൾ വാഷിങ്ടണിലെ മെർക്കർ ഐലന്റിലാണ് ജീവിക്കുന്നത്.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:1953-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജനുവരി 21-ന് ജനിച്ചവർ
വർഗ്ഗം:സംരംഭകർ
പീച്ചിൽ

ഭാരതത്തിൽ ധാരാളമായി കാണപ്പെടുന്ന, വേനൽക്കാലത്തു മാത്രം വളരുന്ന, തണുത്ത കാലാവസ്ഥയെ അതിജീവിക്കാൻ കഴിയാത്ത ഒരു ചെടിയാണ് **പീച്ചിൽ**. ചിലയിടങ്ങളിൽ **പൊട്ടിക്ക**, **ഞരമ്പൻ**, **നരമ്പൻ** എന്നീ പേരുകളിലും ഈ ചെടി അറിയപ്പെടുന്നു. മഞ്ഞപ്പിത്തത്തിനുള്ള ഉത്തമ ഔഷധമാണു ഇതിൻ്റെ ഫലമായ പീച്ചിങ്ങ. ചില ഇനങ്ങൾ കറി വയ്ക്കാൻ ഉപയോഗിക്കുന്നു. സംസ്കൃതത്തിൽ തിക്ത കോശാതകി, ധാമാഗർവഃ, ധാരഫല, കോശാതകി, ഗരഹരി എന്നും ഇംഗ്ലീഷിൽ  ridge gourd എന്നും വിളിക്കുന്നു. ശാസ്ത്രീയ നാമം: Luffa acutangula.

## രൂപവിവരണം
കനം കുറഞ്ഞ പടരുന്ന ചെടിയാണ്. 

## ഉപവർഗ്ഗങ്ങൾ

* കാട്ടുപീച്ചിൽ (തിക്തകോശാതകി): പീരക്കായ, ചെറുപീരം, പീച്ചകം *L. acutangula*, Ribbed luffa ഭക്ഷണമായുപയോഗിക്കുന്നതും, ചെറിയ മധുരമുള്ളതും
* മഹാകോശാതകി, രാജകോശാതകി, വലിയ പുട്ടൽപ്പീരം *L. aegyptiaca*, Smooth luffa, Egyptian luffa അഥവാ *L. pentandra*
* തിക്തകോശാതകി, ആട്ടങ്ങ, പുട്ടൽപ്പീരം *L. amara*, Bitter luffa
* നാടൻ പീച്ചിൽ (കോശാതകി) *L cylindrica*
* വെള്ള പീച്ചിൽ (വ്രതകോശം) *L echinata*

## ഔഷധപ്രയോഗങ്ങൾ

പീച്ചിങ്ങ തുണിയിൽ പിഴിഞ്ഞ് കൈക്കുമ്പിളിലാക്കി മഞ്ഞപ്പിത്തമുള്ളയാളിന്റെ മൂക്കിലൂടെ അകത്തേക്കൊഴിക്കുക. രോഗിയുടെ ഉള്ളിലുള്ള പിത്തരസവും, പിത്തലവണങ്ങളും മൂക്കിലൂടെ തന്നെ പുറത്തേക്കു പോവുകയും രോഗിക്കു സുഖം ലഭിക്കുകയും ചെയ്യും. 
thumb|250px|തിക്തകോശാതകി, ആട്ടങ്ങ, പുട്ടൽപ്പീരം ''L. amara'', Bitter luffa
കാട്ടുപീച്ചിലിനെയാണ് ഔഷധങ്ങൾക്കായി ഉപയോഗിക്കുന്നത്. അതിനാൽ അതിന്റെ വിവരണങ്ങളാണ് കൂടുതൽ.

**കാട്ടുപീച്ചിൽ** കേരളത്തിലെ വനങ്ങളിലും നദീതീരങ്ങളിലും കണ്ടുവരുന്നു. **നാടൻ പീച്ചിൽ** കൃഷിക്കായി വളർത്തുന്നവയാണ്. **വെള്ള പീച്ചിൽ** ഗുജറാത്ത്, മഹാരാഷ്ട്ര എന്നിവിടങ്ങലിൽ കൃഷി ചെയ്യുന്നു.

### ഔഷധയോഗ്യമായ ഭാഗങ്ങൾ
വേര്, കായ, വിത്ത്, പൂവ്, തണ്ട്
### ഔഷധ ഗുണം
മഞ്ഞപിത്തം, പാമ്പുവിഷം എന്നിവയുടെ ചികിത്സയ്ക്ക് ഉപയോഗിക്കുന്നു.

## രസാദി ഗുണങ്ങൾ
ലഘുചിത്രം|Lufa flowers
രസം  :  തിക്തം, കഷായം, കടു

ഗുണം  :  ലഘു, രൂക്ഷം

വീര്യം :  ശീതം

വിപാകം  :  കടു

## അവലംബം
ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്


വർഗ്ഗം:സസ്യങ്ങൾ
വി.ടി. രാജശേഖർ

ഇന്ത്യ യിലെ പ്രമുഖ മനുഷ്യാവകാശ പ്രവർത്തകൻ,(**Vontibettu Thimmappa Rajshekar**) (ജനനം:1932-മരണം:20 നവംബർ 2024). ഇന്ത്യയിൽ ഏറ്റവും പ്രചാരമുള്ള ദലിത് പ്രസിദ്ധീകരണമായ ദലിത് വോയ്സ് ദ്വൈവാരികയുടെ മുഖ്യ പത്രാധിപർ.പ്രമുഖനായ ദലിത് എഴുത്തുകാരൻ എന്നീ നിലകളിൽ പ്രശസ്തനാണ് രാജശേഖർ.ബാംഗ്ലൂർ ആസ്ഥാനമായി പ്രവർത്തിക്കുന്ന **ദലിത് വോയ്സ് ഓർഗനൈസേഷൻ** എന്ന സംഘടനയുടെ നേതാവ് കൂടിയായ രാജശേഖറിൻറെ ധാരാളം പുസ്തകങ്ങൾ മലയാളത്തിൽ പ്രസിദ്ധീകരിക്കപെട്ടിട്ടുണ്ട്. 1986 ൽ അറസ്റ്റ് ചെയ്യപ്പെട്ടിരുന്നു. 2024 നവംബർ 20  ന് മരണമടഞ്ഞു.
## പ്രധാന ഗ്രന്ഥങ്ങൾ
* മനുസ്മൃതി കത്തിക്കണോ? (മലയാളം)
* *Brahminism : father of fascism, racism, Nazism*: Bangalore : Dalit Sahitya Academy, 1993  
* *Mahatma Gandhi and Babasaheb Ambedkar: clash of two values: the verdict of history*. Bangalore: Dalit Sahitya Akademy, 1989  
* *Dalit: the black Untouchables of India* (foreword by Y.N. Kly). Atlanta; Ottawa: Clarity Press, c1987  ISBN 0-932863-05-1 (Originally published under title: *Apartheid in India*. Bangalore: Dalit Action Committee, 1979)  
* *Apartheid in India: an international problem*,  2nd rev. ed. Publisher: Bangalore: Dalit Sahitya Akademy, 1983  
* *Who is the mother of Hitler?* Bangalore: Dalit Sahitya Akademy, 1984  
* *Ambedkar and his conversion: a critique*. Bangalore: Dalit Action Committee, Karnataka, 1980*
* *Caste - A Nation within the Nation*
* *India's Intellectual Desert*
* *The Zionist Arthashastra (Protocols of the Learned Elders of Zion)*
* *India's Muslim Problem*
* *Dalit Voice - A New Experiment in Journalism*
* *In defence of Brahmins''

## അവലംബം


വർഗ്ഗം:ദലിത് എഴുത്തുകാർ
വർഗ്ഗം:1932-ൽ ജനിച്ചവർ
വർഗ്ഗം:2024-ൽ മരിച്ചവർ
ഹൈന്ദവദർശനം

ഭാരത ഉപഭൂഖണ്ഡത്തിന്റെ ചരിത്രത്തിൽ, രണ്ടുസഹസ്രാബ്ദങ്ങൾ (ഹൈന്ദവതയുടെ കാലപഴക്കം ഇതു വരെയും കൃത്യമായി നിശ്ചയിക്കപ്പെട്ടിട്ടില്ല) നീണ്ടുനിന്ന ദാർശനികചിന്തയുടെ ഫലമായി രൂപംകൊണ്ട ആറ് ആസ്തികദർശനങ്ങളാണ് ഹൈന്ദവദർശനങ്ങൾ.

## ഷഡ്ദർശനങ്ങൾ
ഹൈന്ദവദർശനങ്ങൾ ഭാരതീയദർശനങ്ങളിലെ ആസ്തികശാഖയാണ്. ആറ് ദർശനധാരകളാണ് ഹൈന്ദവദർനത്തിനുള്ളത്. മീമാംസ, വേദാന്തം, സാംഖ്യം, യോഗം, ന്യായം, വൈശേഷികം എന്നിവയാണവ. 

### മീമാംസ(പൂർവമീമാംസ)
വേദമന്ത്രങ്ങളിൽ വിശ്വസിക്കുകയും ധർമത്തിന് പ്രാധാന്യം നൽകുകയും ചയ്യുന്നു.  
### വേദാന്തം(ഉത്തരമീമാംസ)
ഉപനിഷത്തുകളെ അടിസ്ഥാനമാക്കിയുള്ള ദാർശനിക ചിന്തകൾ
* അദ്വൈതവേദാന്തം
*ദ്വൈതവേദാന്തം

### സാംഖ്യം
സാംഖ്യം എന്നത് ഹൈന്ദവദർശനങ്ങളിൽ ഏറ്റവും പഴയത് ആണ്. പുരുഷ-പ്രകൃതി ദ്വയങ്ങളിൽനിന്നാണ് എല്ലാം ഉണ്ടായിരിക്കുന്നത് എന്ന ദർശനം. പരമശിവനും ആദിപരാശക്തിയും, ലക്ഷ്മിനാരായണൻ തുടങ്ങിയവ ഉദാഹരണം.   
### യോഗം
പതഞ്ജലിയുടെ യോഗസൂത്രത്തെ അടിസ്ഥാനമാക്കിയുള്ള ദർശനങ്ങൾ.
### ന്യായം
ഗൗതമന്റെ ന്യായസൂത്രങ്ങളെ അടിസ്ഥാനമാക്കിയുള്ള ദർശനങ്ങൾ.
### വൈശേഷികം
ഈ ദർശനധാരയുടെ  ഉപജ്ഞാതാവ് കണാദനാണ്.  ബ്രഹ്മം പഞ്ചഭൂതകണങ്ങളായി എല്ലാത്തിന്റെയും സൃഷ്ടിക്കുള്ള കാരണമായി ഭവിക്കുന്നു.

## ഇതും കൂടി കാണുക

*ഹൈന്ദവം
*ഹിന്ദു
*ഹൈന്ദവഗ്രന്ഥങ്ങൾ
*ഭാരതീയദർശനം
*ആസ്തിക ദർശനധാര
*നാസ്തിക ദർശനധാര
*ചർവാകദർശനം
*ബുദ്ധദർശനം
*ജൈനദർശനം

## കുറിപ്പുകൾ
## അവലംബം

* 
* Reprint edition; Originally published under the title of *The Six Systems of Indian Philosophy*.
*
* Bollingen Series XXVI; Edited by Joseph Campbell.

## അധിക വായന

*Flood, Gavin. *An Introduction to Hinduism*. Cambridge University Press: Cambridge, 1996. ISBN 0-521-43878-0.

*Radhakrishnan, Sarvepalli; and Moore, Charles A. *A Source Book in Indian Philosophy*. Princeton University Press; 1957. Princeton paperback 12th edition, 1989. ISBN 0-691-01958-4.

*Rambachan, Anantanand. "The Advaita Worldview: God, World and Humanity." 2006. 

## ബാഹ്യകണ്ണികൾ

വിഭാഗം:ഭാരതീയദർശനം
വിഭാഗം:ഹൈന്ദവദർശനം
വിഭാഗം:ഹൈന്ദവം
മൗറീസ് വിൽക്ക്സ്

**സർ മൗറീസ് വിൻസന്റ് വിൽക്സ് **(ജനനം:26 ജൂൺ 1913 - 29 നവംബർ 2010) കമ്പ്യൂട്ടർ ലോകത്തിന് ശ്രദ്ധേയമായ സംഭാവനകൾ നൽകിയ ഒരു ശാസ്ത്രജ്ഞനാണ് **മൗറീസ് വിൻസൻറ് വിൽക്ക്‌സ്**. മൈക്രൊ പ്രോഗ്രാമിംഗ്, പ്രോഗ്രാമിംഗിൽ പ്രധാന്യമർഹിക്കുന്ന മാക്രോകൾ, സബ്റൂട്ടിൻ ലൈബ്രറികൾ എന്നീ തത്ത്വങ്ങൾ അവതരിപ്പിച്ച ശാസ്ത്രജ്ഞനാണ്‌ ഇദ്ദേഹം. ഇലക്ട്രോണിക് ഡിലേ സ്റ്റോറേജ് ഓട്ടോമാറ്റിക് കാൽക്കുലേറ്റർ(EDSAC)എന്ന പ്രോഗ്രാം സ്വന്തമായി സൃഷ്ടിച്ച ആദ്യ കമ്പ്യൂട്ടറിന്റെ സ്രഷ്ടാവെന്ന നിലയ്ക്കാണ് വിൽക്ക്സ് പ്രധാനമായും അറിയപ്പെടുന്നത്. മരിക്കുമ്പോൾ, വിൽക്സ് കേംബ്രിഡ്ജ് സർവകലാശാലയിലെ എമിരിറ്റസ് പ്രൊഫസറായിരുന്നു.
## ആദ്യകാല ജീവിതം, വിദ്യാഭ്യാസം, സൈനിക സേവനം
ഇംഗ്ലണ്ടിലെ വോർസെസ്റ്റർഷയറിലെ ഡഡ്‌ലിയിലാണ് വിൽക്സ് ജനിച്ചത്  എലൻ (ഹെലൻ), നീ മലോൺ (1885-1968), വിൻസെന്റ് ജോസഫ് വിൽക്സ് (1887-1971) എന്നിവരുടെ ഏകമകൻ, ഡഡ്‌ലിയിലെ ഏളിന്റെ എസ്റ്റേറ്റിലെ അക്കൗണ്ട് ക്ലാർക്കായിരുന്നു. പടിഞ്ഞാറൻ മിഡ്‌ലാൻഡിലെ സ്റ്റോർബ്രിഡ്ജിൽ വളർന്ന അദ്ദേഹം സ്റ്റൂർബ്രിഡ്ജിലെ കിംഗ് എഡ്വേർഡ് ആറാമൻ കോളേജിൽ വിദ്യാഭ്യാസം നേടി. സ്കൂൾ കാലഘട്ടത്തിൽ, രസതന്ത്ര അദ്ധ്യാപകൻ അദ്ദേഹത്തെ അമേച്വർ റേഡിയോയിലേക്ക് പരിചയപ്പെടുത്തി.

1931-34 വരെ കേംബ്രിഡ്ജിലെ സെന്റ് ജോൺസ് കോളേജിൽ ഗണിതശാസ്ത്ര ട്രിപ്പോസ് പഠിക്കുകയും 1936 ൽ അയണോസ്ഫിയറിലെ റേഡിയോ തരംഗങ്ങളുടെ റേഡിയോ പ്രോപോഗേഷൻ എന്ന വിഷയത്തിൽ ഭൗതികശാസ്ത്രത്തിൽ പിഎച്ച്ഡി പൂർത്തിയാക്കുകയും ചെയ്തു.കേംബ്രിഡ്ജ് സർവകലാശാലയുടെ ജൂനിയർ ഫാക്കൽറ്റി സ്ഥാനത്തേക്ക് അദ്ദേഹത്തെ നിയമിച്ചു, അതിലൂടെ ഒരു കമ്പ്യൂട്ടിംഗ് ലബോറട്ടറി സ്ഥാപിക്കുന്നതിൽ അദ്ദേഹം പങ്കാളിയായിരുന്നു. രണ്ടാം ലോകമഹായുദ്ധസമയത്ത് അദ്ദേഹത്തെ സൈനിക സേവനത്തിനായി വിളിക്കുകയും ടെലികമ്മ്യൂണിക്കേഷൻസ് റിസർച്ച് എസ്റ്റാബ്ലിഷ്മെന്റിലും (ടിആർഇ) റഡാറിലും ഓപ്പറേഷണൽ റിസേർച്ചിൽ പ്രവർത്തിക്കുകയും ചെയ്തു.
## ഗവേഷണവും കരിയറും
1945 -ൽ, കേംബ്രിഡ്ജ് യൂണിവേഴ്സിറ്റി മാത്തമാറ്റിക്കൽ ലബോറട്ടറിയുടെ (പിന്നീട് കമ്പ്യൂട്ടർ ലബോറട്ടറി എന്നറിയപ്പെട്ടു) രണ്ടാമത്തെ ഡയറക്ടറായി വിൽക്സ് നിയമിതനായി.

കേംബ്രിഡ്ജ് ലബോറട്ടറിയിൽ തുടക്കത്തിൽ ഡിഫറൻഷ്യൽ അനലൈസർ ഉൾപ്പെടെ നിരവധി കമ്പ്യൂട്ടർ ഉപകരണങ്ങൾ ഉണ്ടായിരുന്നു. ഒരു ദിവസം ലെസ്ലി കോമ്രി വിൽക്സ് സന്ദർശിക്കുകയും ജോൺ വോൺ ന്യൂമാന്റെ മൂർ സ്കൂൾ ഓഫ് ഇലക്ട്രിക്കൽ എഞ്ചിനീയറിംഗിൽ പ്രെസ്പെർ എക്കർട്ട്, ജോൺ മോഷ്ലി എന്നിവർ ചേർന്ന് നിർമ്മിക്കുന്ന എനിയാക്കി(ENIAC)ന്റെ  പിൻഗാമിയായ എഡ്വാക്ക്(EDVAC)ന്റെ പ്രിപ്രസ് ഡിസ്ക്രിപ്ക്ഷന്റെ ഒരു പകർപ്പ് നൽകുകയും ചെയ്തു.

## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:1913-ൽ ജനിച്ചവർ
വർഗ്ഗം: 2010-ൽ മരിച്ചവർ
വർഗ്ഗം:ജൂൺ 6-ന് ജനിച്ചവർ
വർഗ്ഗം:നവംബർ 29-ന് മരിച്ചവർ
വർഗ്ഗം:വിവരസാങ്കേതികവിദ്യാവിദഗ്ദ്ധർ

## അവലംബം
വാനെവർ ബുഷ്

ഒരു അമേരിക്കൻ എഞ്ചിനീയറും കണ്ടുപിടുത്തക്കാരനും സയൻസ് അഡ്മിനിസ്ട്രേറ്ററുമായിരുന്ന **വാനെവർ ബുഷ്** (/væˈniːvɑːr/ van-NEE-var; മാർച്ച് 11, 1890 - ജൂൺ 28, 1974) വെബ്ബിന്റെ അടിസ്ഥാന ശിലയായ ഹൈപ്പർ ടെക്സ്റ്റ് വികസിപ്പിച്ചതിൽ ശ്രദ്ധേയമായ പങ്കുവഹിച്ച വ്യക്തിയാണ്. രണ്ടാം ലോകമഹായുദ്ധസമയത്ത് യുഎസ് ഓഫീസ് ഓഫ് സയന്റിഫിക് റിസർച്ച് ആൻഡ് ഡെവലപ്‌മെന്റിന്റെ (OSRD) തലവനായിരുന്നു, മാൻഹട്ടൻ പദ്ധതിയുടെ ഭാഗമായി റഡാറിലെ സുപ്രധാന സംഭവവികാസങ്ങളും തുടക്കവും ആദ്യകാല ഭരണനിർവഹണവും ഉൾപ്പെടെ മിക്കവാറും എല്ലാ യുദ്ധകാല സൈനിക ഗവേഷണ-വികസനവും നടത്തി.  എളുപ്പത്തിൽ ആക്സസ് ചെയ്യാവുന്ന *ഇൻഫൊർമേഷൻ സ്റ്റോർ* എന്ന സങ്കല്പ്പം (Memex) ആദ്യമായി അവതരിപ്പിച്ചത് ബുഷാണ്. വേൾഡ് വൈഡ് വെബിനെ സംബന്ധിച്ച ആദ്യത്തെ ആശയമാണ് ഇതെന്ന് പറയാം. ഡിഫറൻഷ്യൽ അനലൈസർ, അനലോഗ് കമ്പ്യൂട്ടറുകൾ എന്നിവ നിർമ്മിച്ചു. എംഐടിയിൽ ബുഷിന്റെ വിദ്യാർത്ഥിയായിരുന്നു ക്ലോഡ് ഷാനൻ. ദേശീയ സുരക്ഷയ്ക്കും സാമ്പത്തിക ക്ഷേമത്തിനും ശാസ്ത്രീയ ഗവേഷണത്തിന്റെ പ്രാധാന്യം അദ്ദേഹം ഊന്നിപ്പറഞ്ഞു, കൂടാതെ നാഷണൽ സയൻസ് ഫൗണ്ടേഷന്റെ രൂപീകരണത്തിലേക്ക് നയിച്ച പ്രസ്ഥാനത്തിന്റെ മുഖ്യ ഉത്തരവാദിത്തവും അദ്ദേഹം വഹിച്ചു. 

1919-ൽ മസാച്യുസെറ്റ്‌സ് ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ (എംഐടി) ഇലക്ട്രിക്കൽ എൻജിനീയറിങ് ഡിപ്പാർട്ട്‌മെന്റിൽ ചേർന്ന ബുഷ്, 1922-ൽ റേതിയോൺ കമ്പനി സ്ഥാപിച്ചു. 1932-ൽ എംഐടിയുടെ വൈസ് പ്രസിഡന്റും എംഐടി സ്‌കൂൾ ഓഫ് എഞ്ചിനീയറിംഗിന്റെ ഡീനും ആയി ബുഷ് മാറി. 1938-ൽ വാഷിംഗ്ടണിലെ കാർണഗീ ഇൻസ്റ്റ്യൂട്ടിന്റെ പ്രസിഡണ്ടായി.

ബുഷും മറ്റുള്ളവരും ചേർന്ന് എംഐടിയിൽ നടത്തിയ പ്രവർത്തനത്തിന്റെ ഒരു ഭാഗം ഡിജിറ്റൽ സർക്യൂട്ട് ഡിസൈൻ തീയറിയുടെ തുടക്കമായിരുന്നു. 1930-കളിൽ അദ്ദേഹം വികസിപ്പിക്കാൻ തുടങ്ങിയ മെമെക്‌സ് (1928 മുതൽ ഇമ്മാനുവൽ ഗോൾഡ്‌ബെർഗിന്റെ "സ്റ്റാറ്റിസ്റ്റിക്കൽ മെഷീൻ" വളരെയധികം സ്വാധീനിച്ചു) ഹൈപ്പർടെക്‌സ്റ്റിന് സമാനമായ ഘടനയുള്ള ഒരു സാങ്കൽപ്പിക ക്രമീകരിക്കാവുന്ന മൈക്രോഫിലിം വ്യൂവർ ആയിരുന്നു. മെമെക്സും ബുഷിന്റെ 1945-ൽ ഇറങ്ങിയ ലേഖനം "ആസ് വി മെയ് തിങ്ക്" കമ്പ്യൂട്ടർ ശാസ്ത്രജ്ഞരെ സ്വാധീനിച്ചു, അവർ ഭാവിയെക്കുറിച്ചുള്ള അദ്ദേഹത്തിന്റെ കാഴ്ചപ്പാടിൽ നിന്ന് പ്രചോദനം ഉൾക്കൊണ്ടു.
## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1890-ൽ ജനിച്ചവർ

## അവലംബം
ആൻഡ്രൂ എസ്. ടാനെൻബാം

ലിനക്സ് എന്ന വിഖ്യാത ഓപ്പറേറ്റിംഗ് സിസ്റ്റത്തിന് കാരണമായി ഭവിച്ച മിനിക്സ് എന്ന ഓപ്പറേറ്റിംഗ് സിസ്റ്റത്തിന്റെ രചയിതാവാണ് **ആൻഡ്രൂ സ്റ്റുവർട്ട് ടാനെൻബാം** (1944 മാർച്ച് 16 ന് ജനനം). അദ്ദേഹം അമേരിക്കൻ-ഡച്ച് കമ്പ്യൂട്ടർ ശാസ്ത്രജ്ഞനും നെതർലാൻഡിലെ വ്രിജെ യൂണിവേഴ്സിറ്റി ആംസ്റ്റർഡാമിലെ കമ്പ്യൂട്ടർ സയൻസ് പ്രൊഫസറുമാണ്. ടാനെൻബാം ഇൻറർനെറ്റിൽ പ്രസിദ്ധീകരിച്ച മിനിക്സിന്റെ സോഴ്സ് കോഡിൽ നിന്നാണ് ലിനസ് ടോർ‌വാൾഡ്സ് ലിനക്സ് രൂപപ്പെടുത്തിയത്. കമ്പ്യൂട്ടർ പ്രോഗ്രാമിങിനേയും കമ്പ്യൂട്ടർ ശൃംഖലയേയും സംബന്ധിച്ച ശ്രദ്ധേയങ്ങളായ പുസ്തകങ്ങൾ ടാനെൻബാം രചിച്ചിട്ടുണ്ട്. ലിനക്സിന് വഴിയൊരുക്കിയ വ്യക്തി എന്ന നിലയിലാണ് ടാനെൻബാം അറിയപ്പെടുന്നത്.തന്റെ അധ്യാപന ജോലി തന്റെ ഏറ്റവും പ്രധാനപ്പെട്ട ജോലിയായി അദ്ദേഹം കണക്കാക്കുന്നു. 2004 മുതൽ അദ്ദേഹം Electoral-vote.com എന്ന വെബ്സൈറ്റ് പ്രവർത്തിപ്പിക്കുന്നു, യുണൈറ്റഡ് സ്റ്റേറ്റ്സിലെ ഫെഡറൽ തെരഞ്ഞെടുപ്പുകളിലെ പോളിംഗ് ഡാറ്റ വിശകലനം ചെയ്യുന്നതിനായിട്ടാണിത്.
## ജീവചരിത്രം
ന്യൂയോർക്ക് നഗരത്തിൽ ജനിച്ച ടാനെൻബോം ന്യൂയോർക്കിലെ വൈറ്റ് പ്ലെയിൻസിലാണ് വളർന്നത്. അവൻ യഹൂദനാണ്. അദ്ദേഹത്തിന്റെ പിതാമഹൻ ആസ്ട്രോ-ഹംഗേറിയൻ സാമ്രാജ്യത്തിലെ ഖൊറോസ്‌റ്റ്കിവിൽ ജനിച്ചു.

1965-ൽ എംഐടിയിൽ നിന്ന് ഭൗതികശാസ്ത്രത്തിൽ സയൻസ് ബിരുദവും പിഎച്ച്ഡിയും നേടി. 1971-ൽ ബെർക്ക്‌ലിയിലെ കാലിഫോർണിയ യൂണിവേഴ്‌സിറ്റിയിൽ നിന്ന് ആസ്‌ട്രോഫിസിക്‌സിൽ ബിരുദം നേടി. സിയറ ക്ലബ്ബിന്റെ ലോബിയിസ്റ്റായി ടാനെൻബോം സേവനമനുഷ്ഠിച്ചിട്ടുണ്ട്.

ഡച്ചുകാരിയായ ഭാര്യയോടൊപ്പം താമസിക്കാൻ അദ്ദേഹം നെതർലാൻഡിലേക്ക് താമസം മാറ്റി, പക്ഷേ അദ്ദേഹം തന്റെ യുണൈറ്റഡ് സ്റ്റേറ്റ്സ് പൗരത്വം നിലനിർത്തി.  ആംസ്റ്റർഡാമിലെ വി യു യൂണിവേഴ്സിറ്റി വിദ്യാർത്ഥികൾക്ക് കമ്പ്യൂട്ടർ ഓർഗനൈസേഷനും ഓപ്പറേറ്റിംഗ് സിസ്റ്റവും സംബന്ധിച്ച കോഴ്‌സുകൾ അദ്ദേഹം പഠിപ്പിക്കുകയും പിഎച്ച്.ഡിയുടെ പ്രവർത്തനങ്ങളുടെ മേൽനോട്ടം വഹിക്കുകയും ചെയ്യുന്നു. 2014 ജൂലൈ 9-ന് അദ്ദേഹം വിരമിക്കൽ പ്രഖ്യാപിച്ചു.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

## അവലംബം
വർഗ്ഗം:1944-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:വിവരസാങ്കേതികവിദ്യാവിദഗ്ദ്ധർ
അരുൺ നേത്രാവലി

ഒരു ഇന്ത്യൻ-അമേരിക്കൻ എൻ‌ജിനിയറാണ് **അരുൺ നേത്രാവലി**. 1946 മേയ് 26ന് ബോംബെയിൽ ജനിച്ചു. ഡിജിറ്റൽ ടെക്നോളജിയിൽ ഹൈ ഡെഫിനിഷൻ ടെലിവിഷൻ അടക്കം പല മേഖലകളിലും പ്രവർത്തിച്ചു. ഡിജിറ്റൽ കമ്പ്രഷൻ,സിഗ്നൽ പ്രൊസസിങ്ങ് എന്നിവയിൽ ഗവേഷണങ്ങൾ നടത്തി. പ്രശസ്ത ചൈനീസ് ശാസ്ത്രജ്ഞനായ തോമസ്.എസ്.ഹുവാങിനോടൊപ്പം പ്രവർത്തിച്ചിട്ടുണ്ട്. ബെൽ ലാബോററ്ററീസിന്റെ പ്രസിഡന്റായും ലുസെന്റ് ടെക്നോളജീസിന്റെ പ്രധാന ശാസ്ത്രജ്ഞനായും സേവനമനുഷ്ടിച്ചിട്ടുണ്ട്. നേത്രാവലി ഇപ്പോൾ ഒമ്നികാപ്പിറ്റലിന്റെ മാനേജിങ് പങ്കാളിയാണ്. കൂടാതെ അഗെറെ സിസ്റ്റംസ് ഉൾപ്പെടെ പല കമ്പനികളുടേയും ഡയറക്ടറാണ്.

വർഗ്ഗം:സാങ്കേതികവിദഗ്ദ്ധർ
നന്ത്യാർവട്ടം

അപോസിനേസീ സസ്യകുടുംബത്തിൽപ്പെട്ട ഒരു ചെടിയാണ് **''നന്ത്യാർവട്ടം**'*. നമ്പ്യാർവട്ടം എന്നും ചിലയിടങ്ങളിൽ പറയപ്പെടുന്നു.“ടാബർനെമൊണ്ടാന ഡൈവെർട്ടിക“(*Tabernaemontana divaricata*) എന്നതാണ് ഇതിന്റെ ശാസ്ത്രീയ നാമം. എർവട്ടാമിയ കൊറോണേറിയ (*Ervattamia Coronaria'') എന്ന പേരിലാണ് മുൻകാലങ്ങളിൽ ഇത് അറിയപ്പെട്ടിരുന്നത്. സംസ്കൃതത്തിൽ നന്ദിവൃക്ഷഃ, വിഷ്ണുപ്രിയ, ക്ഷീരീ എന്നീ പേരുകളിൽ നന്ത്യാർവട്ടം അറിയപ്പെടുന്നു.  ഹിന്ദിയിൽ ‘ചമേലി’ എന്നും ‘ചാന്ദിനി’ എന്നും പറയുന്നു.

## വിവരണം
ഇന്ത്യയിൽ എല്ലാ പ്രദേശങ്ങളിലും നന്ത്യാർവട്ടം വളരുന്നുണ്ട്. രണ്ടരമീറ്ററോളം ഉയരത്തിൽ കുറ്റിച്ചെടിയായാണ് ഇതു വളരുന്നത്. ദീർഘവൃത്താകൃതിയിലുള്ള ഇലകൾ സമ്മുഖമായി വിന്യസിച്ചിരിക്കുന്നു. 2.5-5 സെന്റീമീറ്ററോളം വീതിയും 15 സെന്റീമീറ്ററോളം നീളവും കടുംപച്ച നിറവും തിളക്കവുമുള്ള ഇലകളിലും കാണ്ഡത്തിലും വെളുപ്പുനിറത്തിലുള്ള മരക്കറ (Latex) ഉണ്ട്. മരക്കറയിൽ റെസിനുകളും ആൽക്കലോയിഡുകളും അടങ്ങിയിരിക്കുന്നു. നന്ത്യാർവട്ടം എല്ലാക്കാലങ്ങളിലും പുഷ്പിക്കും. ശാഖാഗ്രങ്ങളിൽ 6-8 എണ്ണം വീതമുള്ള കുലകളായാണ് പുഷ്പങ്ങളുണ്ടാകുന്നത്. തൂവെള്ള നിറവും സുഗന്ധവുമുള്ള ഇതിന്റെ പുഷ്പങ്ങൾ വിടരുന്നത് രാത്രികാലങ്ങളിലാണ്. അഞ്ചു ചെറിയ ബാഹ്യദളങ്ങളുടെയും ചുവടുഭാഗം സംയോജിച്ചിരിക്കുന്നു. അഞ്ചു ദളങ്ങളും അന്തർഗതകേസരങ്ങളും (included stamens) ഉണ്ട്. കായ്കളിൽ 3-6 വിത്തുകളുണ്ടായിരിക്കും. കമ്പുകൾ മുറിച്ചുനട്ടോ പതിവച്ചോ ആണ് പുതിയ ചെടികളുണ്ടാക്കുന്നത്. ഒരുവർഷം പ്രായമെത്തുമ്പോഴേക്കും നന്ത്യാർവട്ടം പുഷ്പിക്കുന്നു.

## ഔഷധഗുണം
നന്ത്യാർവട്ടത്തിന്റെ വേര്, കറ, പുഷ്പം, ഫലം എന്നിവ ഔഷധങ്ങളുണ്ടാക്കാനുപയോഗിക്കുന്നു. നേത്ര രോഗങ്ങൾക്കും ചർമ്മ രോഗങ്ങൾക്കും നല്ല ഒരു ഔഷധമാണ് നന്ത്യാർവട്ടം. വേര്, തൊലി, തടി എന്നിവയിൽ ടാർബണേ മൊണ്ടാനിൻ എന്ന ആൽക്കലോയ്ഡും അടങ്ങിയിരിക്കുന്നു. വേരു ചവയ്ക്കുന്നത് പല്ലുവേദന കുറയാൻ സഹായകമാണ്. വേരിൻതൊലി വെള്ളത്തിൽ അരച്ചു കഴിച്ചാൽ വിരശല്യം ശമിക്കും. ഇല പിഴിഞ്ഞ് നേത്രരോഗങ്ങൾക്ക് ഔഷധമായി ഉപയോഗിക്കാറുണ്ട്. ഇതിന്റെ പൂവും ഔഷധയോഗ്യമായ ഭാഗമാണ്. പുഷ്പങ്ങൾ പിഴിഞ്ഞ് എണ്ണയുമായി ചേർത്ത് നേത്രരോഗങ്ങൾക്കും ത്വഗ്രോഗങ്ങൾക്കും ഔഷധങ്ങളുണ്ടാക്കുന്നു.

നന്ത്യാർവട്ടത്തിന്റെ പുഷ്പങ്ങൾ പൂമാലകളുണ്ടാക്കാനും ക്ഷേത്രങ്ങളിൽ അർച്ചനയ്ക്കും ഉപയോഗിക്കുന്നു. ഉദ്യാനങ്ങളിലും ഈ ചെടിക്ക് നല്ല ഒരു സ്ഥാനമുണ്ട്.

## പേരിനു പിന്നിൽ

പാലിയിലെ നന്ദ്യാവട്ട എന്ന പദത്തിൽ നിന്നാണ്‌ നന്ത്യാർ വട്ടം ഉണ്ടായത്. അർത്ഥം ശുഭസൂചകമായി തിരിയുന്നത് എന്നാണ്‌. നന്ത്യാർവട്ടത്തിന്റെ പൂക്കൾ ബുദ്ധമതത്തിന്റെ മുദ്രകളിലൊന്നും ശുഭസൂചകവുമായ സ്വസ്തിക ചിഹ്നം പോലെ യിരിക്കുന്നതിനാലാണ്‌ ശുഭസൂചകമാവുന്നത്. സംസ്കൃതത്തിൽ നന്ദ്യാവൃത്ത എന്നാണ്‌ തൽസമം.

## ചിത്രശാല

File:Tabernaemontana divaricata നന്ത്യാർവട്ടം.jpeg|നന്ത്യാർവട്ടം,മലപ്പുറം ജില്ലയിലെ എ.ആർ.നഗറിൽ നിന്നും
File:Tabernaemontana_divaricata_-_നന്ത്യാർവട്ടം.JPG|നന്ത്യാർവട്ടം
File:Tabernaemontana divaricata നന്ത്യാർവട്ടം.jpg|നന്ത്യാർവട്ടം
Image:Tabernaemontana divaricata .jpg
ചിത്രം:Nandyar vattom2.JPG
ചിത്രം:Nandyar-vattom.JPG
ചിത്രം:നന്ദിയാർവട്ടം.JPG
File:Nanthyarvattam.jpg
ചിത്രം:Nandyavattam-hybrid.JPG|ഹൈബ്രിഡ്
File:East Indian rosebay; nanthyarvattam.jpg|പത്തനംതിട്ട ജില്ലയിലെ ഒരു നന്ത്യാർവട്ടം


## പുറത്തേക്കുള്ള കണ്ണികൾ
*http://ayurvedicmedicinalplants.com/plants/917.html 


വർഗ്ഗം:ഔഷധസസ്യങ്ങൾ
വർഗ്ഗം:ടാബർനെമൊണ്ടാന ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:അപ്പോസൈനേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ആദം ഗിൽക്രിസ്റ്റ്

**ആദം ഗിൽക്രിസ്റ്റ്**(ജനനം:നവംബർ 14 1971) ആസ്‌ട്രേലിയൻ ക്രിക്കറ്റ് കളിക്കാരനും,ആസ്‌ട്രേലിയൻ ക്രിക്കറ്റ് ടീമിന്റെ മുൻ വിക്കറ്റ് കീപ്പറുമാണ്‌. ഇദ്ദേഹമൊരു ആക്രമണോത്സുക ബാറ്റ്സ്മാനാണ്. ക്രിക്കറ്റ് കളിയുടെ ചരിത്രത്തിലെ ഏറ്റവും മികച്ച വിക്കറ്റ് കീപ്പർ-ബാറ്റ്സ്മാൻമാരിലൊരാളായി ഗിൽക്രിസ്റ്റ് പരിഗണിക്കപ്പെടുന്നു.
 ഇദ്ദേഹത്തിന്റെ ചെല്ലപ്പേര്‌  *ഗില്ലി* അല്ലെങ്കിൽ *ചർച്ച് *എന്നൊക്കെയാണ്‌.
ഏകദിന ക്രിക്കറ്റിൽ വിക്കറ്റ് കീപ്പർമാരിൽ ഏറ്റവുമധികം പേരെ പുറത്താക്കിയ റെക്കോർഡ് ഇദ്ദേഹത്തിന്റെ പേരിലാണ്. ടെസ്റ്റ് ക്രിക്കറ്റിൽ ഏറ്റവും കൂടുതൽ പേരെ പുറത്താക്കിയ ആസ്‌ട്രേലിയൻ വിക്കറ്റ് കീപ്പർ എന്ന റെക്കോർഡും ഗിൽക്രിസ്റ്റിന്റെ പേരിലാണ്. ഏകദിനത്തിലും ടെസ്റ്റിലും പ്രഹരശേഷി ഏറ്റവും കൂടിയ ബാറ്റ്സ്മാന്മാരിലൊരാളാണ് ഗിൽക്രിസ്റ്റ്. ടെസ്റ്റ് ക്രിക്കറ്റിലെ ഏറ്റവും വേഗമേറിയ രണ്ടാമത്തെ സെഞ്ച്വറി കുറിച്ചത് ഇദ്ദേഹമാണ്. ടെസ്റ്റ് ക്രിക്കറ്റിൽ 100-ൽ കൂടുതൽ സിക്സറുകളടിച്ച ഏക കളിക്കാരൻ ഇദ്ദേഹമാണ്. ഇദ്ദേഹത്തിന്റെ, ടെസ്റ്റിലെ 17 ഉം ഏകദിനത്തിലെ 16 ഉം സെഞ്ച്വറികൾ ഒരു വിക്കറ്റ് കീപ്പർ ബാറ്റ്സ്മാന്റെ ഏറ്റവും കൂടുതൽ സെഞ്ച്വറികളാണ്. അടുപ്പിച്ചുള്ള മൂന്ന് ഏകദിന ലോകകപ്പ് ഫൈനലുകളിൽ (1999, 2003, 2007) 50 ഓ അതിൽ കൂടുതലോ റണ്ണുകൾ നേടിയിട്ടുള്ള ഏക വ്യക്തി ഇദ്ദേഹമാണ്. അതുപോലെത്തന്നെ മൂന്ന് ഏകദിന ലോകകപ്പുകൾ നേടുമ്പോൾ കളിച്ചിട്ടുള്ള മൂന്ന് കളിക്കാരിൽ ഒരാളും ഗിൽക്രിസ്റ്റ് ആണ്.
പുറത്തായി എന്ന് സ്വയം ഉറപ്പായാൽ അമ്പയറുടെ തീരുമാനത്തിനു കാത്തു നിൽക്കാതെ തിരിച്ച് പവലിയനിലേക്ക് മടങ്ങുന്നതിനാൽ പ്രശസ്തനാണ് ഗിൽക്രിസ്റ്റ്.
ഇദ്ദേഹം ഫസ്റ്റ് ക്ലാസ് ക്രിക്കറ്റിൽ 1992 ലും ഏകദിനത്തിൽ 1996 ലും ടെസ്റ്റിൽ 1999 ലും അരങ്ങേറ്റം കുറിച്ചു. ഇദ്ദേഹം ആസ്ട്രേലിയക്കു വേണ്ടി 96 ടെസ്റ്റും 270 അന്താരാഷ്ട്ര ഏകദിനമത്സരങ്ങളും കളിച്ചിട്ടുണ്ട്. ആസ്ട്രേലിയൻ ടീമിന്റെ വൈസ് ക്യാപ്റ്റനായിരുന്നു. സ്റ്റീവ് വോയുടേയും റിക്കി പോണ്ടിങ്ങിന്റേയും അഭാവത്തിൽ ആസ്ട്രേലിയൻ ക്രിക്കറ്റ് ടീമിനെ നയിച്ചിട്ടുണ്ട്.
ഇദ്ദേഹം 26 ജനുവരി 2008 ന് അന്താരാഷ്ട്ര ക്രിക്കറ്റിൽ നിന്നും വിരമിക്കൽ പ്രഖ്യാപിച്ചു (വിരമിച്ചത് 2008 മാർച്ചിൽ).
അന്താരാഷ്ട്ര ക്രിക്കറ്റിൽ നിന്നു വിരമിച്ചെങ്കിലും ഐ.പി.എല്ലിൽ ഡെക്കാൻ ചാർജേഴ്‌സിനു വേണ്ടി കളിക്കുന്നു. ഇന്ത്യൻ പ്രീമിയർ ലീഗിന്റെ രണ്ടാം സീസണിൽ ഡെക്കാൻ ചാർജേഴ്‌സിന്റെ ക്യാപ്റ്റൻ സ്ഥാനം വി.വി.എസ്. ലക്ഷ്മണിൽ നിന്നും ഏറ്റെടുക്കുകയും ടീമിനെ ജേതാക്കളാക്കുകയും ചെയ്തു. രണ്ടാം ഐ.പി.എൽ സീസണിലെ പ്ലേയർ ഓഫ് ദസീരീസും, ഏറ്റവുമധികം റൺസെടുത്ത രണ്ടാമത്തെ കളിക്കാരനുമായി ഗില്ലി.

## ആദ്യകാലവും,സ്വകാര്യ ജീവിതവും
1971-ൽ ന്യൂസൌത്ത് വെയിൽസിനടുത്തുള്ള ബെല്ലിംഗൻ ആശുപത്രിയിലാണ് ആദം ഗിൽക്രിസ്റ്റിൻറെ ജനനം. ഗിൽക്രിസ്റ്റും കുടുംബവും ന്യൂസൌത്ത് വെയിൽസിൽ ഡോറിഗോയിലാണ് താമസിച്ചിരുന്നത്.
ഹൈസ്കൂൾ പഠനകാലത്ത് സഹപാഠിയായിരുന്ന മെലിൻഡയാണ് ഗിൽക്രിസ്റ്റ് വിവാഹം ചെയ്തത്.
ക്രിക്കറ്റിന് പുറത്ത് അദ്ദേഹം വേൾഡ് വിഷൻ എന്ന ചാരിറ്റിയിൽ അംബാസഡറായിരുന്നു. 2006-ൽ മംഗേഷ് റാത്തോഡ് എന്ന കുട്ടിയെ സ്പോൺസർ ചെയ്തു. മംഗേഷ് റാത്തോഡിൻറെ അച്ഛൻ ട്യൂബർക്കുലോസിസ് ബാധിച്ച് മരിച്ചു.

## ആഭ്യന്തര ക്രിക്കറ്റിൽ
1992-1993 കാലത്താണ് ന്യൂസൌത്ത് വെയിൽസിന് വേണ്ടി ഫസ്റ്റ് ക്ലാസ് ക്രിക്കറ്റിൽ ആദ്യമായി ഗിൽക്രിസ്റ്റ് തെരഞ്ഞെടുക്കപ്പെടുന്നത്.

## അന്താരാഷ്ട ക്രിക്കറ്റിലെ ആദ്യകാലം

## അവലംബം

## പുറം കണ്ണികൾ
*ആദം ഗിൽക്രിസ്റ്റിൻറെ ഔദ്യോഗിക വെബ്സൈറ്റ്
*Cricket–Online profile on Adam Gilchrist 
*Cricinfo profile on Adam Gilchrist
*HowSTAT! statistical profile on Adam Gilchrist

വർഗ്ഗം:1971-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:നവംബർ 14-ന് ജനിച്ചവർ
വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
അലൻ കേ

ഒരു അമേരിക്കൻ കമ്പ്യൂട്ടർ ശാസ്ത്രജ്ഞനാണ് **അലൻ കുർടിസ് കേ**. 1940 മെയ് 17ന് ജനിച്ചു. വസ്തുതാ അധിഷ്ഠിത പ്രോഗ്രാമിങ് (Object-oriented programming), ഗ്രാഫിക്കൽ യൂസർ ഇന്റർഫേസിനെ വിൻഡോ രൂപത്തിലാക്കൽ തുടങ്ങിയവയിൽ ആദ്യകാലത്ത് നൽകിയ സംഭാവനകളാണ് ഇദ്ദേഹത്തെ പ്രശസ്തനാക്കിയത്. ബിരുദവിദ്യാർത്ഥിയായിരുന്ന സമയത്ത് അന്നത്തെ കമ്പ്യൂട്ടർ ഭാഷകളായ ഫ്ലെക്സ്, ലോഗോ, സിമുല എന്നിവയുടെ സവിശേഷതകൾ കൂട്ടിയിണക്കി സ്മോൾടോക്ക് എന്നൊരു ഭാഷ രൂപപ്പെടുത്തി. ഡൈനബുക്ക് എന്ന പേരിൽ ഒരു സാങ്കൽ‌പിക കമ്പ്യൂട്ടറിന്റെ മാതൃകയും ഇദ്ദേഹം നിർമിച്ചു. കമ്പ്യൂട്ടർ അനായാസം കൈകാര്യം ചെയ്യാൻ സഹായകരമായ ഡെസ്ക്ടോപ്പ്, വിൻഡോ സമ്പ്രദായങ്ങൾ ആദ്യമായി രൂപപ്പെടുത്തി. 2003 ൽ അദ്ദേഹത്തിന് ടൂറിങ് അവാർഡ് ലഭിച്ചു.

2018 ൽ അടച്ചുപൂട്ടുന്നതിന് മുമ്പ് വ്യൂപോയിന്റ് റിസർച്ച് ഇൻസ്റ്റിറ്റ്യൂട്ടിന്റെ പ്രസിഡന്റും ലോസ് ഏഞ്ചൽസിലെ കാലിഫോർണിയ സർവകലാശാലയിൽ കമ്പ്യൂട്ടർ സയൻസിന്റെ പാർട്ട്ടൈം പ്രൊഫസറുമായിരുന്നു അദ്ദേഹം. ടിടിഐ/വാൻഗാർഡിന്റെ ഉപദേശക സമിതിയിലും അദ്ദേഹം ഉണ്ട്. 2005 പകുതി വരെ, അദ്ദേഹം എച്ച്പി ലാബിലെ സീനിയർ ഫെലോയും ക്യോട്ടോ യൂണിവേഴ്സിറ്റിയിലെ വിസിറ്റിംഗ് പ്രൊഫസറും മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ (എംഐടി) പാർട്ട്ടൈം പ്രൊഫസറും ആയിരുന്നു.

മുൻ പ്രൊഫഷണൽ ജാസ് ഗിറ്റാറിസ്റ്റ്, സംഗീതസംവിധായകൻ, തിയറ്റർ ഡിസൈനർ കൂ‌ടാതെ കെ. അമേച്വർ ക്ലാസിക്കൽ പൈപ്പ് ഓർഗനിസ്റ്റ് കൂടിയാണ് അദ്ദേഹം.

## ആദ്യകാല ജീവിതവും ജോലിയും
ഡേവിസ് ഗ്രൂപ്പ് ലിമിറ്റഡുമായുള്ള അമേരിക്കയിലെ വിദ്യാഭ്യാസത്തെക്കുറിച്ചുള്ള ഒരു അഭിമുഖത്തിൽ കേ പറഞ്ഞു:

മസാച്യുസെറ്റ്‌സിലെ സ്പ്രിംഗ്‌ഫീൽഡിൽ നിന്നുള്ള യഥാർത്ഥത്തിൽ, കേയുടെ കുടുംബം പിതാവിന്റെ ഫിസിയോളജിയിലെ കരിയർ കാരണം നിരവധി തവണ താമസം മാറ്റി, ഒടുവിൽ അദ്ദേഹത്തിന് ഒമ്പത് വയസ്സുള്ളപ്പോൾ ന്യൂയോർക്ക് മെട്രോപൊളിറ്റൻ ഏരിയയിൽ സ്ഥിരതാമസമാക്കി.

അദ്ദേഹം ബ്രൂക്ലിൻ ടെക്നിക്കൽ ഹൈസ്കൂളിൽ ചേർന്നു. ബിരുദം നേടുന്നതിന് മതിയായ ക്രെഡിറ്റുകൾ ശേഖരിച്ച അദ്ദേഹം പിന്നീട് വെസ്റ്റ് വിർജീനിയയിലെ ബെഥാനിയിലെ ബെഥാനി കോളേജിൽ ചേർന്നു, അവിടെ അദ്ദേഹം ബയോളജിയിൽ ബിരുദം നേടി, ഗണിതത്തിൽ മൈനറായി.

കെയ് പിന്നീട് കൊളറാഡോയിലെ ഡെൻവറിൽ ഒരു വർഷത്തോളം ഗിറ്റാർ പഠിപ്പിക്കുകയും ചെയ്തു. പ്രാദേശിക ഡ്രാഫ്റ്റ് ബോർഡ് അദ്ദേഹത്തിന്റെ വിദ്യാർത്ഥിയല്ലാത്ത അവസ്ഥയെക്കുറിച്ച് അന്വേഷിച്ചപ്പോൾ തിടുക്കത്തിൽ യുണൈറ്റഡ് സ്റ്റേറ്റ്സ് എയർഫോഴ്‌സിൽ ചേരുകയും ചെയ്തു. ഒരു അഭിരുചി പരീക്ഷയ്ക്ക് ശേഷം, അദ്ദേഹത്തെ ഒരു കമ്പ്യൂട്ടർ പ്രോഗ്രാമറാക്കി, അവിടെ അദ്ദേഹം ആദ്യകാല ക്രോസ്-പ്ലാറ്റ്ഫോം ഫയൽ ട്രാൻസ്ഫർ സിസ്റ്റം ആവിഷ്കരിച്ചു.

അദ്ദേഹം കൊളറാഡോ ബോൾഡർ സർവകലാശാലയിൽ ചേരുകയും 1966-ൽ ഗണിതശാസ്ത്രത്തിലും മോളിക്യുലാർ ബയോളജിയിലും ബാച്ചിലർ ഓഫ് സയൻസ് (ബിഎസ്) നേടുകയും ചെയ്തു.

1966 ലെ ശരത്കാലത്തിലാണ് അദ്ദേഹം യൂട്ടാ കോളേജ് ഓഫ് എഞ്ചിനീയറിംഗിൽ ബിരുദാനന്തര ബിരുദം നേടിയത്. അദ്ദേഹം 1968-ൽ ഇലക്ട്രിക്കൽ എഞ്ചിനീയറിംഗിൽ മാസ്റ്റർ ഓഫ് സയൻസും പിന്നീട് 1969-ൽ കമ്പ്യൂട്ടർ സയൻസിൽ ഫിലോസഫി ഡോക്ടറും നേടി. അദ്ദേഹത്തിന്റെ ഡോക്ടറൽ പ്രബന്ധത്തിൽ ഫെളക്സ് (FLEX: A Flexible Extendable Language) എന്ന കമ്പ്യൂട്ടർ ഭാഷയുടെ കണ്ടുപിടുത്തത്തെക്കുറിച്ച് വിവരിച്ചു.  

വർഗ്ഗം:1940-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മേയ് 17-ന് ജനിച്ചവർ

## അവലംബം
വിനോദ് ധാം

thumb
**വിനോദ് ധാം** (ജനനം:1950) *പെൻറിയം പ്രൊസസ്സറുകളുടെ* പിതാവായാണ് 
ഇന്ത്യൻ വംശജനായ അമേരിക്കക്കാരൻ **വിനോദ് ധാം** അറിയപ്പെടുന്നത്. പ്രശസ്തമായ 486 മൈക്രോപ്രൊസസ്സറിന്റെ ഗവേഷണത്തിൽ ധാം പങ്കെടുത്തു. തുടർന്നാണ് ധാമിന് പെൻറിയത്തിന്റെ ചുമതല ലഭിക്കുന്നത്. പെൻറിയം പ്രൊസസ്സറിന്റെ വികസനത്തിൽ മുഖ്യ പങ്കാണ് ധാം വഹിച്ചത്. എ.എം.ഡി (AMD)യുടെ കെ6(K6) എന്ന പ്രൊസസ്സറിനു രൂപം കൊടുത്തു. ഇപ്പോൾ ധാം കമ്മ്യൂണിക്കേഷൻ പ്രൊസസ്സറുകളിലാണ് ശ്രദ്ധ വെക്കുന്നത്. അദ്ദേഹം ഒരു ഉപദേഷ്ടാവും, കൂടാതെ അദ്ദേഹത്തിന്റെ ഇന്ത്യ ആസ്ഥാനമായുള്ള ഫണ്ട് ഇൻഡോ-യുഎസ് വെഞ്ച്വർ പാർട്‌ണേഴ്‌സ് വഴി ധനസഹായം നൽകുന്ന സ്റ്റാർട്ടപ്പുകൾ ഉൾപ്പെടെയുള്ള കമ്പനികളുടെ ബോർഡുകളിൽ അംഗമാണ്, അവിടെ അദ്ദേഹം സ്ഥാപക മാനേജിംഗ് ഡയറക്ടറാണ്.

'പെന്റിയം എഞ്ചിനീയർ' എന്ന നിലയിലും സിലിക്കൺ വാലിയിൽ നിന്നുള്ള ഇന്ത്യൻ-അമേരിക്കൻ ടെക്നോളജി പയനിയർ എന്ന നിലയിലും വിനോദ് ധാമിന്റെ നേട്ടം വാഷിംഗ്ടൺ ഡി.സി.യിലെ സ്‌റ്റോറിഡ് സ്‌മിത്‌സോണിയനിൽ നടന്ന നാഷണൽ മ്യൂസിയം ഓഫ് നാച്ചുറൽ ഹിസ്റ്ററിയിലെ സൗത്ത് ഏഷ്യൻ പ്രദർശനത്തിൽ അത് കാണിച്ചു.
## മുൻകാല ജീവിതം
1950-കളിൽ ഇന്ത്യയിലെ പൂനെയിലാണ് വിനോദ് ധാം ജനിച്ചത്.[9] ഇന്ത്യയുടെ വിഭജന സമയത്ത് പാകിസ്ഥാനിലെ പഞ്ചാബിലെ റാവൽപിണ്ടിയിൽ നിന്ന് ഇന്ത്യയിലേക്ക് മാറിയ അദ്ദേഹത്തിന്റെ പിതാവ് ആർമി സിവിലിയൻ ഡിപ്പാർട്ട്‌മെന്റിലെ അംഗമായിരുന്നു. ധാം 1971-ൽ 21-ാം വയസ്സിൽ ഡൽഹി കോളേജ് ഓഫ് എഞ്ചിനീയറിംഗിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിഇ ബിരുദം നേടി. 25-ാം വയസ്സിൽ അദ്ദേഹം തന്റെ കുടുംബത്തെ ഡൽഹിയിൽ ഉപേക്ഷിച്ച് യുഎസിൽ ഭൗതികശാസ്ത്രത്തിൽ (സോളിഡ് സ്റ്റേറ്റ്) എംഎസ് ബിരുദം പഠിക്കാൻ പോയി. പോക്കറ്റിൽ വെറും 8 ഡോളറുമായി എത്തി. സാധനയെ വിവാഹം കഴിച്ച അദ്ദേഹത്തിന് രണ്ട് ആൺമക്കളുണ്ട്. അദ്ദേഹത്തിന് മൂന്ന് സഹോദരന്മാരും ഒരു സഹോദരിയുമുണ്ട്.
## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം


വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1950-ൽ ജനിച്ചവർ
ഹെർബെർട്ട് സൈമൺ

**ഹെർബെർട്ട് സൈമൺ** (ജൂൺ 15, 1916 - ഫെബ്രുവരി 9, 2001) ആർട്ടിഫിഷ്യൽ ഇന്റലിജൻസ് എന്ന കമ്പ്യൂട്ടർ സയൻസ് ശാഖക്ക് തുടക്കം കുറിച്ച വ്യക്തിയാണ് **ഹെർബെർട്ട് അലക്സാണ്ടർ സൈമൺ**.കമ്പ്യൂട്ടർ സയൻസ്, പൊതുഭരണം, സാമ്പത്തികശാസ്ത്രം , തത്ത്വചിന്ത എന്നിങ്ങനെ വിവിധ മേഖലകളിൽ വ്യാപരിച്ച ബഹുമുഖ പ്രതിഭയായിരുന്നു. ഗണിത ശാസ്ത്ര സംബന്ധിയായ പ്രബന്ധങ്ങളിലൂടെ ആർട്ടിഫിഷ്യൽ ഇന്റലിജൻസിന് തുടക്കമിട്ടതാണ് സൈമണിന്റെ പ്രധാന സംഭാവന. അദ്ദേഹത്തിന്റെ പ്രാഥമിക ഗവേഷണ താൽപ്പര്യം ഓർഗനൈസേഷനുകൾക്കുള്ളിൽ തീരുമാനമെടുക്കലായിരുന്നു, കൂടാതെ "ബൗണ്ടഡ് റാഷണാലിറ്റി", "സ്റ്റാറ്റിസ്ഫൈയിംഗ്" എന്നീ സിദ്ധാന്തങ്ങളിലൂടെ അദ്ദേഹം കൂടുതൽ അറിയപ്പെടുന്നു.1978-ൽ സാമ്പത്തിക ശാസ്ത്രത്തിനുള്ള നോബൽ മെമ്മോറിയൽ സമ്മാനവും 1975-ൽ കമ്പ്യൂട്ടർ സയൻസിൽ ട്യൂറിംഗ് അവാർഡും ലഭിച്ചു. അദ്ദേഹത്തിന്റെ ഗവേഷണം അതിന്റെ ഇന്റർ ഡിസിപ്ലിനറി സ്വഭാവത്താൽ ശ്രദ്ധിക്കപ്പെട്ടു, കൂടാതെ കോഗ്നിറ്റീവ് സയൻസ്, കമ്പ്യൂട്ടർ സയൻസ്, പബ്ലിക് അഡ്മിനിസ്ട്രേഷൻ, മാനേജ്മെന്റ്, പൊളിറ്റിക്കൽ സയൻസ് എന്നീ മേഖലകളിലുടനീളം വ്യാപിപ്പിച്ചു. 1949 മുതൽ 2001 വരെയുള്ള തന്റെ കരിയറിലെ ഭൂരിഭാഗവും അദ്ദേഹം കാർണഗീ മെലൻ സർവകലാശാലയിലായിരുന്നു.അവിടെ അദ്ദേഹം കാർനെഗീ മെലോൺ സ്കൂൾ ഓഫ് കമ്പ്യൂട്ടർ സയൻസ് കണ്ടെത്താൻ സഹായിച്ചു, ഇത് ലോകത്തിലെ ആദ്യത്തെ ഡിപ്പാർട്ട്‌മെന്റുകളിലൊന്നാണ്. 

ആർട്ടിഫിഷ്യൽ ഇന്റലിജൻസ്, ഇൻഫർമേഷൻ പ്രോസസ്സിംഗ്, തീരുമാനമെടുക്കൽ, പ്രശ്‌നപരിഹാരം, ഓർഗനൈസേഷൻ തീയറി, കോംപ്ലക്സ് സിസ്റ്റംസ് തുടങ്ങി നിരവധി ആധുനിക ശാസ്ത്ര മേഖലകളുടെ തുടക്കക്കാരിൽ ഒരാളായിരുന്നു സൈമൺ. ആർക്കിടെക്ചർ ഓഫ് കോംപ്ലിസിറ്റി(architecture of complexity) വിശകലനം ചെയ്യുകയും പവർ ലോ ഡിസ്ട്രിബ്യൂഷൻ വിശദീകരിക്കുന്നതിന് ഒരു മുൻഗണനാ അറ്റാച്ച്മെന്റ് സംവിധാനം നിർദ്ദേശിക്കുകയും ചെയ്ത ആദ്യകാല പ്രതിഭകളിൽ ഒരാളായിരുന്നു അദ്ദേഹം.
## ആദ്യകാല ജീവിതവും വിദ്യാഭ്യാസവും
ഹെർബർട്ട് അലക്‌സാണ്ടർ സൈമൺ 1916 ജൂൺ 15-ന് വിസ്കോൺസിനിലെ മിൽവാക്കിയിൽ ജനിച്ചു. സൈമണിന്റെ പിതാവ് ആർതർ സൈമൺ (1881-1948), ഒരു ജൂത വംശജനായഇലക്ട്രിക്കൽ എഞ്ചിനീയറായിരുന്നു, ജർമ്മനിയിൽ നിന്ന് 1903-ൽ ടെക്നിഷെ ഹോച്ച്ഷൂലെ ഡാർംസ്റ്റാഡിൽ(ജർമ്മിനിയിലുള്ള ഒരു ടെക്നിക്കൽ യൂണിവേഴ്സിറ്റി) നിന്ന് എഞ്ചിനീയറിംഗ് ബിരുദം നേടിയ ശേഷം അമേരിക്കയിൽ എത്തി. ഒരു കണ്ടുപിടുത്തക്കാരനായ ആർതർ ഒരു സ്വതന്ത്ര പേറ്റന്റ് അറ്റോർണി കൂടിയായിരുന്നു.സൈമണിന്റെ അമ്മ, എഡ്ന മാർഗരിറ്റ് മെർക്കൽ (1888-1969), പ്രാഗിൽ നിന്നും കൊളോണിൽ നിന്നും വന്ന യഹൂദ, ലൂഥറൻ, കത്തോലിക്കാ പൂർവ്വികർ ആയിരുന്നു, അവരുടെ മുൻതലമുറ, അവർ ഒരു പ്രഗത്ഭയായ പിയാനിസ്റ്റ് ആയിരുന്നു.സൈമണിന്റെ യൂറോപ്യൻ പൂർവ്വികർ പിയാനോ നിർമ്മാണം, സ്വർണ്ണപ്പണി, വിന്റേഴ്സ്(വൈൻ കച്ചവടക്കാർ) എന്നീ നിലകളിൽ ജോലി ചെയ്തവരായിരുന്നു.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1916-ൽ ജനിച്ചവർ

## അവലംബം
2001-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
പിയറി ഒമിഡ്യാർ

**പിയറി മൊറാദ് ഒമിഡ്യാർ** (**പർവിസ് മൊറാദ് ഒമിഡ്യാർ** ജനനം:ജൂൺ 21, 1967) ഫ്രഞ്ച് വംശജനായ ഇറാനിയൻ-അമേരിക്കൻ കോടീശ്വരനാണ്. ഒരു സാങ്കേതിക സംരംഭകൻ, സോഫ്റ്റ്‌വെയർ എഞ്ചിനീയർ, മനുഷ്യസ്‌നേഹി എന്നീ നിലകളിൽ പ്രശസ്തനാണ്. ഓൺലൈൻ ലേലം എന്ന ആശയം വ്യാപകമാക്കിയ വ്യക്തിയാണ് പിയറി ഒമിഡ്യാർ. ലോകപ്രശസ്തമായ ഓൺലൈൻ ലേല വെബ് സൈറ്റായ ഈബേ യുടെ സ്ഥാപകനാണ് പിയറി. അവിടെ അദ്ദേഹം 1998 മുതൽ 2015 വരെ ചെയർമാനായി സേവനമനുഷ്ഠിച്ചു.  ലോകത്തെ ഏറ്റവുമധികം വിജയം നേടിയ ഇൻറർനെറ്റ് കമ്പനികളിൽ ഒന്നാണ് **ഈബേ**. വീട്ടുപകരണങ്ങൾ തൊട്ട് വിമാനങ്ങൾ വരെ ഇ-ബേയിൽ നിന്ന് ലേലത്തിൽ വാങ്ങാൻ സാധിക്കും. ഇ-ബേയുടെ ചെയർമാനായ പിയറി ഒമിഡ്യാർ ജീവകാരുണ്യ പ്രവർത്തനങ്ങളിലാണ് ഇപ്പോൾ ശ്രദ്ധ കേന്ദ്രീകരിക്കുന്നത്. ഒമിഡ്യാറും ഭാര്യ പമേലയും 2004-ൽ ഒമിഡ്യാർ നെറ്റ്‌വർക്ക് സ്ഥാപിച്ചു. 2021-ൽ ഫോർബ്‌സ് ഒമിഡ്യാറിനെ ലോകത്തിലെ ഏറ്റവും സമ്പന്നനായ 24-ാമത്തെ വ്യക്തിയായി തിരഞ്ഞെടുത്തു, ഏകദേശം 21.8 ബില്യൺ ഡോളർ ആസ്തിയുണ്ട്.

2010 മുതൽ, അന്വേഷണാത്മക റിപ്പോർട്ടിംഗിന്റെയും പൊതുകാര്യ വാർത്താ സേവനമായ ഹോണോലുലു സിവിൽ ബീറ്റിന്റെയും തലവനായി ഒമിഡ്യാർ ഓൺലൈൻ ജേണലിസത്തിൽ ഏർപ്പെട്ടിരുന്നു.2013-ൽ, ഗ്ലെൻ ഗ്രീൻവാൾഡ്, ലോറ പോയിട്രാസ്, ജെറമി സ്കഹിൽ എന്നിവരെ ഉൾപ്പെടുത്തി ഒരു പത്രപ്രവർത്തന സംരംഭമായ ഫസ്റ്റ് ലുക്ക് മീഡിയ സൃഷ്ടിക്കുകയും ധനസഹായം നൽകുകയും ചെയ്യുമെന്ന് അദ്ദേഹം പ്രഖ്യാപിച്ചു.
## ആദ്യകാല ജീവിതവും വിദ്യാഭ്യാസവും
ഉന്നത വിദ്യാഭ്യാസത്തിനായി ഫ്രാൻസിലേക്ക് കുടിയേറിയ ഇറാനിയൻ മാതാപിതാക്കളുടെ മകനായി പാരീസിലാണ് ഒമിഡ്യാർ ജനിച്ചത്. അദ്ദേഹത്തിന് പർവിസ് എന്ന് പേരിമിട്ടു. സോർബോണിൽ നിന്ന് ഭാഷാശാസ്ത്രത്തിൽ ഡോക്ടറേറ്റ് നേടിയ അദ്ദേഹത്തിന്റെ അമ്മ എലാഹേ മിർ-ജലാലി ഒമിഡ്യാർ ഒരു അക്കാഡമിക് ആണ്. അദ്ദേഹത്തിന്റെ പിതാവ്, സൈറസ് ഒമിഡ്യാർ (ജനനം c. 1934), ഫ്രാൻസിൽ മെഡിക്കൽ വിദ്യാഭ്യാസവും പരിശീലനവും പൂർത്തിയാക്കി, സർജനായി മാറുകയും ചെയ്തു.

ഒമിഡ്യാർ കുട്ടിയായിരുന്നപ്പോൾ കുടുംബത്തോടൊപ്പം അമേരിക്കയിലേക്ക് കുടിയേറിയ ശേഷം, പിതാവ് മേരിലാൻഡിലെ ബാൾട്ടിമോറിലെ ജോൺസ് ഹോപ്കിൻസ് സർവകലാശാലയിൽ യൂറോളജിസ്റ്റായി ജോലി ചെയ്തു. അദ്ദേഹം ഇപ്പോൾ കാലിഫോർണിയയിലെ അലിസോ വിജോയിൽ പ്രാക്ടീസ് ചെയ്യുന്നു. 

ഒമിഡ്യാർ ഹൊണോലുലുവിലെ പുനഹൗ സ്കൂളിൽ ഏതാനും വർഷം പഠിച്ചു. (അദ്ദേഹം ഇപ്പോൾ അതിന്റെ ബോർഡ് ഓഫ് ട്രസ്റ്റീസിൽ അംഗമാണ്).വെർജീനിയയിലെ മക്‌ലീനിലുള്ള പൊട്ടോമാക് സ്‌കൂളിൽ ഒമ്പതാം ക്ലാസ് വിദ്യാർത്ഥിയായിരിക്കെയാണ് കമ്പ്യൂട്ടറിലുള്ള അദ്ദേഹത്തിന്റെ താൽപര്യം ആരംഭിച്ചത്. മേരിലാൻഡിലെ പോട്ടോമാക് സെന്റ് ആൻഡ്രൂസ് എപ്പിസ്കോപ്പൽ സ്കൂളിൽ നിന്ന് 1984-ൽ ബിരുദം നേടി.

അദ്ദേഹം ടഫ്റ്റ്സ് യൂണിവേഴ്സിറ്റിയിൽ പഠിച്ചു, ബിഎസ് ബിരുദം നേടി.  ബെർക്ക്‌ലിയിലെ കാലിഫോർണിയ സർവകലാശാലയിലും പഠിച്ചു,1988-ൽ കമ്പ്യൂട്ടർ സയൻസിലും ബിരുദം നേടി.
## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം



വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:സംരംഭകർ
വർഗ്ഗം:1967-ൽ ജനിച്ചവർ
കെൻ സക്കാമുറ

**കെൻ സക്കാമുറ** (ജനനം:1951) റിയൽടൈം ഓപ്പറേറ്റിംഗ് സിസ്റ്റങ്ങളുടെ മേഖലയിൽ നൽകിയ സംഭാവനകൾക്കാണ് കമ്പ്യൂട്ടർ ലോകം **കെൻ സക്കാമുറ**യോട് കടപ്പെട്ടിരിക്കുന്നത്. ഏപ്രിൽ 2017-ലെ ഇൻഫോർമേഷൻ പ്രകാരം ജപ്പാനിലെ ടോയോ യൂണിവേഴ്‌സിറ്റിയിലെ ഇന്നൊവേഷനും ഡിസൈനിനുമുള്ള ഇൻഫർമേഷൻ നെറ്റ്‌വർക്കിംഗ് ഫാക്കൽറ്റിയുടെ ജാപ്പനീസ് പ്രൊഫസറും ഡീനുമാണ്.അദ്ദേഹം ടോക്കിയോ സർവകലാശാലയിലെ ഇൻഫർമേഷൻ സയൻസിലെ മുൻ പ്രൊഫസറാണ് (മാർച്ച് 2017 വരെ). തൽസമയ ഓപ്പറേറ്റിംഗ് സിസ്റ്റം (RTOS) ആർക്കിടെക്ചർ TRON ന്റെ സ്രഷ്ടാവാണ് അദ്ദേഹം. ഇസഡ്ട്രോൺ(ZTRON),സിട്രോൺ(CTRON)എന്നീ റിയൽ ടൈം ഓപ്പറേറ്റിംഗ് സിസ്റ്റം സ്റ്റാൻഡേർഡുകൾ പുറത്തുകൊണ്ടുവന്നത് സക്കാമുറ നേതൃത്വം വഹിച്ച ട്രോൺ(TRON) പദ്ധതിയാണ്. ഇതിന്റെ ഓപ്പൺ സോഴ്സ് പതിപ്പായ ബിട്രോൺ(BTRON) വികസിപ്പിക്കുന്നതിലാണ് ഇപ്പോൾ ശ്രദ്ധ കേന്ദ്രീകരിച്ചിരിക്കുന്നത്.കെയ്റോ യൂണിവേഴ്സിറ്റിയിൽ പ്രൊഫസറായും സേവനമനുഷ്ഠിച്ച് വരുന്നു.

2001-ൽ, റിച്ചാർഡ് സ്റ്റാൾമാൻ, ലിനസ് ടോർവാൾഡ്സ് എന്നിവരോടൊപ്പം സാമൂഹിക/സാമ്പത്തിക ക്ഷേമത്തിനുള്ള ടകെഡ അവാർഡ് പങ്കിട്ടു.
## കരിയർ
2006 ലെ കണക്കനുസരിച്ച്, ടോക്കിയോയിലെ ഗോട്ടണ്ടയിൽ സ്ഥിതി ചെയ്യുന്ന എബിക്വിറ്റസ് നെറ്റ്‌വർക്കിംഗ് ലബോറട്ടറി (യുഎൻഎൽ), ഉപഭോക്തൃ ഇലക്ട്രോണിക്‌സിനായുള്ള ടി-എഞ്ചിൻ ഫോറം എന്നിവയ്ക്ക് സകാമുറ നേതൃത്വം നൽകുന്നു. സകാമുറയുടെ യുബിക്വറ്റസ് നെറ്റ്‌വർക്കിംഗ് സ്പെസിഫിക്കേഷന്റെയും ടി-എഞ്ചിൻ ഫോറത്തിന്റെയും സംയുക്ത ലക്ഷ്യം, ഏത് ദൈനംദിന ഉപകരണത്തെയും വിവരങ്ങൾ പ്രക്ഷേപണം ചെയ്യാനും സ്വീകരിക്കാനും പ്രാപ്തമാക്കുക എന്നതാണ്. ഇത് അടിസ്ഥാനപരമായി ഒരു 
ട്രോൺ വേരിയന്റാണ്, റേഡിയോ ഫ്രീക്വൻസി ഐഡന്റിഫിക്കേഷൻ (RFID) സ്റ്റാൻഡേർഡുമായി മൽസരിക്കുന്നു.

## ഇവയും കാണുക

*വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1951-ൽ ജനിച്ചവർ
ഫിലിപ്പ് കാൻ

**ഫിലിപ്പ് കാൻ** (1952 മാർച്ച് 16 ന് ജനനം)ഒരു എഞ്ചിനീയറും, സംരംഭകനുമാണ്  ക്യാമറ ഫോൺ കണ്ടുപിടിച്ചത് ഫിലിപ്പ് കാനാണ്. ഇത് വ്യാപിപ്പിക്കാൻ കാൻ ലൈറ്റ് സർഫ് ടെക്നോളജീസിന് തുടക്കമിട്ടു. **വെരിസൈൻ** എന്ന കമ്പനിയുടെ ഉടമസ്ഥതയിലാണ് ഈ കമ്പനി ഇപ്പോൾ. കാൻ തുടങ്ങിയ പ്രശസ്ത സോഫ്റ്റ്‌വേർ കമ്പനിയായ **ബോർലാൻഡി**ന്റെ ആദ്യത്തെ വിജയിച്ച ഉല്പ്പന്നം ടർബോ പാസ്കൽ എന്ന കമ്പ്യൂട്ടർ ഭാഷയാണ്. **സ്റ്റാർ ഫിഷ് സോഫ്റ്റ്‌വേർ** (മോട്ടോറോള സ്വന്തമാക്കി),**ഫുൾ പവർ ടെക്നോളജീസ്** എന്നിവ കാനിന്റെ മറ്റു രണ്ട് കമ്പനികളാണ്. ധരിക്കാവുന്ന ടെക്‌നോളജി ബൗദ്ധിക സ്വത്തവകാശത്തിന്റെ പയനിയർ, കൂടാതെ ഇന്റർനെറ്റ് ഓഫ് തിംഗ്‌സ് (IoT), ആർട്ടിഫിഷ്യൽ ഇന്റലിജൻസ് (AI) മോഡലിംഗ്, വെയറബിൾ, ഐവെയർ, സ്‌മാർട്ട്‌ഫോൺ, മൊബൈൽ, ഇമേജിംഗ്, വയർലെസ്, സിൻക്രൊണൈസേഷൻ, മെഡിക്കൽ ടെക്‌നോളജികൾ എന്നിവ ഉൾക്കൊള്ളുന്ന ഡസൻ കണക്കിന് സാങ്കേതിക പേറ്റന്റുകളുടെ ഉടമസ്ഥനാണ്.
## ആദ്യകാല ജീവിതവും വിദ്യാഭ്യാസവും
ചാൾസ്-ഹെൻറി കാൻ (1915-1999), ക്ലെയർ മോനിസ് (1922-1967) എന്നിവരുടെ മകനാണ് ഫിലിപ്പെ കാൻ.

ഫ്രാൻസിലെ പാരീസിലാണ് കാൻ ജനിച്ചതും വളർന്നതും.. യഹൂദ കുടിയേറ്റക്കാരാണ് അദ്ദേഹത്തിന്റെ പൂർവ്വികർ.

അദ്ദേഹത്തിന്റെ അമ്മ ഒരു ഫ്രഞ്ച് ഗായികയും നടിയും വയലിനിസ്റ്റുമായിരുന്നു, റഷ്യൻ വംശഹത്യയിൽ നിന്ന് രക്ഷപ്പെട്ട് ഓടിപ്പോയ മാതാപിതാക്കൾ പാരീസിലാണ് താമസിച്ചിരുന്നത്. 1942-ൽ ഫ്രഞ്ച് റെസിസ്റ്റൻസിൽ ലെഫ്റ്റനന്റ് ആയതിന് അറസ്റ്റിലായി, ഓഷ്‌വിറ്റ്സ് തടങ്കൽപ്പാളയത്തിലേക്ക് അയയ്ക്കുമ്പോൾ അവൾക്ക് 21 വയസ്സായിരുന്നു. അൽമ റോസ് നടത്തിയ ഓഷ്വിറ്റ്സ് വനിതാ ഓർക്കസ്ട്രയിലെ അംഗമായി അവർ അതിജീവിച്ചു.  1957-ൽ മാതാപിതാക്കൾ വേർപിരിഞ്ഞ ശേഷം, ഫിലിപ്പ് കാനെ വളർത്തിയത് അമ്മ മാത്രമാണ്. പാരീസിൽ ഒരു വാഹനാപകടത്തെ തുടർന്ന് അമ്മ മരിക്കുമ്പോൾ അദ്ദേഹത്തിന് 15 വയസ്സ് മാത്രമേ ഉണ്ടായിരുന്നുള്ളൂ.
## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക

## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1952-ൽ ജനിച്ചവർ
മാർക്ക് ആൻഡ്രീസൺ

**മാർക്ക് ആൻഡ്രീസൺ** (ജനനം:1971) ഇന്റർനെറ്റിനെ ജനപ്രിയമാക്കുന്നതിൽ സുപ്രധാന പങ്കുവഹിച്ച ഗ്രാഫിക്കൽ ബ്രൗസറിന്റെ സ്രഷ്ടാവാണ് മാർക്ക് ആൻഡ്രിസൺ. നെറ്റ്സ്കേപ്പ് നാവിഗേറ്റർ എന്ന ബ്രൗസറാണ് ആൻഡ്രിസൺ വികസിപ്പിച്ചെടുത്തത്.FTP,ഗോഫർ,ടെൽനെറ്റ് തുടങ്ങിയവയെല്ലാം സംയോജിപ്പിച്ചാണ് ആദ്യത്തെ ബ്രൗസർ സോഫ്റ്റ്വെയറായ എൻസിഎസ്എ മൊസൈക്കിന്(NCSA Mosaic)രൂപം നൽകിയത്. ആൻഡ്രീസണും ജിം ക്ലാർക്കും മൊസൈക്കിൽ‍ മാറ്റങ്ങൾ വരുത്തിയാണ് **നെറ്റ്സ്കേപ്പ് നാവിഗേറ്റർ** എന്ന ബ്രൗസർ നിർമ്മിച്ചത്. സിലിക്കൺ വാലി വെഞ്ച്വർ ക്യാപിറ്റൽ സ്ഥാപനമായ ആൻഡ്രീസെൻ ഹൊറോവിറ്റ്സിന്റെ പാർട്ട്ണറാണ്. അദ്ദേഹം സഹസ്ഥാപകനായ ഓപ്‌സ്‌വെയർ എന്ന സോഫ്റ്റ്‌വെയർ കമ്പനി ഹ്യൂലറ്റ്-പാക്കാർഡിന് വിൽക്കുകയും ചെയ്തു. സോഷ്യൽ നെറ്റ്‌വർക്കിംഗ് വെബ്‌സൈറ്റുകൾക്ക് പ്ലാറ്റ്‌ഫോം നൽകുന്ന നിംഗ് എന്ന കമ്പനിയുടെ സഹസ്ഥാപകൻ കൂടിയാണ് ആൻഡ്രീസെൻ. മെറ്റാ പ്ലാറ്റ്‌ഫോമുകളുടെ ഡയറക്ടർ ബോർഡിൽ അദ്ദേഹം ഇരിക്കുന്നു. 1994-ൽ വേൾഡ്-വൈഡ് വെബിലെ ആദ്യ അന്താരാഷ്ട്ര കോൺഫറൻസിൽ പ്രഖ്യാപിച്ച വേൾഡ് വൈഡ് വെബ് ഹാൾ ഓഫ് ഫെയിമിൽ ഉൾപ്പെട്ട ആറ് പേരിൽ ഒരാളാണ് ആൻഡ്രീസെൻ.
## ആദ്യകാല ജീവിതവും വിദ്യാഭ്യാസവും
അയോവയിലെ സെഡാർ ഫാൾസിലാണ് ആൻഡ്രീസെൻ ജനിച്ചത്, വിസ്കോൺസിനിലെ ന്യൂ ലിസ്ബണിലാണ് വളർന്നത്.ഒരു സീഡ് കമ്പനിയിൽ ജോലി ചെയ്തിരുന്ന പട്രീഷ്യയുടെയും ലോവൽ ആൻഡ്രീസന്റെയും മകനാണ് അദ്ദേഹം. 1993 ഡിസംബറിൽ, ഉർബാന-ചാമ്പെയ്‌നിലെ ഇല്ലിനോയി സർവകലാശാലയിൽ നിന്ന് കമ്പ്യൂട്ടർ സയൻസിൽ ബിരുദം നേടി. ഒരു ബിരുദ വിദ്യാർത്ഥിയെന്ന നിലയിൽ, ടെക്സാസിലെ ഓസ്റ്റിനിലുള്ള ഐബിഎമ്മിൽ അദ്ദേഹം രണ്ടുതവണ പരിശീലനം നേടി. എംഐറ്റി എക്സ്(MIT X) വിൻഡോ നടപ്പിലാക്കുന്നതിനും 3ഡി ഭാഷാ എപിഐകളുടെ പോർട്ടുകൾളും മറ്റും നിർമ്മിച്ച എഐഎഎക്സ്(AIX) ഗ്രാഫിക്സ് സോഫ്റ്റ്‌വെയർ ഡെവലപ്‌മെന്റ് ഗ്രൂപ്പിൽ അദ്ദേഹം പ്രവർത്തിച്ചു: എസ്ഐജീസ് ഗ്രാഫിക്സ് ലാങ്വേജ്(SGI's Graphics Language (GL)), പിഎച്ച്ജിഎസ്(PHIGS)മുതലായവയിൽ. നാഷണൽ സെന്റർ ഫോർ സൂപ്പർകമ്പ്യൂട്ടിംഗ് ആപ്ലിക്കേഷനുകളിലും (NCSA) അദ്ദേഹം ജോലി ചെയ്തു. ഇല്ലിനോയി യൂണിവേഴ്‌സിറ്റിയിൽ, വേൾഡ് വൈഡ് വെബിനായുള്ള ടിം ബെർണേഴ്‌സ്-ലീയുടെ ഓപ്പൺ സ്റ്റാൻഡേർഡുകളുമായി അദ്ദേഹം പരിചിതനായി. ആൻഡ്രീസെനും മുഴുവൻ സമയ ശമ്പളക്കാരനായ സഹപ്രവർത്തകൻ എറിക് ബിനയും വിപുലമായ ശ്രേണിയിലുള്ള കമ്പ്യൂട്ടറുകളിൽ പ്രവർത്തിക്കുന്ന സംയോജിത ഗ്രാഫിക്സുള്ള ഒരു ഉപയോക്തൃ-സൗഹൃദ ബ്രൗസർ സൃഷ്ടിക്കുന്നതിൽ പ്രവർത്തിച്ചു. തത്ഫലമായുണ്ടാകുന്ന കോഡ് മൊസൈക് വെബ് ബ്രൗസർ ആയിരുന്നു.
## ഇവയും കാണുക
*വിവരസാങ്കേതികരംഗത്തെ പ്രശസ്തരുടെ പട്ടിക

## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1971-ൽ ജനിച്ചവർ
ജിയോ ഐ-1

2008-ന്റെ ആദ്യപാദത്തിൽ ജിയോ ഐ വിക്ഷേപിക്കാനുദ്ദേശിക്കുന്ന കൃത്രിമോപഗ്രഹമാണ്‌ ജിയോ ഐ-1. ഭൂതലത്തിലെ കുറഞ്ഞത് 0.41 മീറ്റർ വരെ വലിപ്പമുള്ള വസ്തുക്കളെ തിരിച്ചറിയാൻ ഈ ഉപഗ്രഹത്തിന്‌ സാധിക്കും.

ഭൗമനിയന്ത്രണകേന്ദ്രങ്ങളുടെ സഹായമില്ലാതെ, വസ്തുക്കളുടെ സ്ഥാനം പരമാവധി 9 അടി വരെ സ്ഥാനഭ്രംശത്തിൽ നിർണയിക്കാൻ ഇതിന്‌ കഴിയും
## അവലംബം


വർഗ്ഗം:കൃത്രിമോപഗ്രഹങ്ങൾ
തിയോസ്

പ്രകൃതിവിഭവങ്ങളെക്കുറിച്ച് പഠിക്കുന്നതിന് തായ്‌ലന്റ് വിക്ഷേപിക്കാനുദ്ദേശിക്കുന്ന കൃത്രിമോപഗ്രഹമാണ് **തിയോസ്** (THEOS). തായ്‌ലന്റ് എർത്ത് ഒബ്സെർ‌വേഷൻ സിസ്റ്റംസ് എന്നതിന്റെ ചുരുക്കപ്പേരാണ്‌ തിയോസ്.

2007 ഒക്ടോബർ മാസം റഷ്യയിലെ യാസ്നിയിൽ നിന്നും വിക്ഷേപിക്കാനുദ്ദേശിച്ചിരുന്ന ഇതിന്റെ വിക്ഷേപണം മറ്റു വിക്ഷേപണങ്ങളിലെ കാലതാമസം മൂലം വൈകിയിരിക്കുകയാണ്.

20 കോടി അമേരിക്കൻ ഡോളർ ചെലവഴിച്ച് വികസിപ്പിച്ച തിയോസ് പദ്ധതി 2004-ലാണ് ആരംഭിച്ചത്.
## അവലംബം


വർഗ്ഗം:കൃത്രിമോപഗ്രഹങ്ങൾ
റസാൿസാറ്റ്

മലേഷ്യയുടെ രണ്ടാമത്തെ ലോ ഓർബിറ്റ് മൈക്രോ സാറ്റലൈറ്റ് ആണ് **റസാൿസാറ്റ്**. 4 കോടി അമേരിക്കൻ ഡോളർ മുതൽമുടക്കിൽ നിർമ്മിച്ച ഈ ഉപഗ്രഹം 2.5 മീറ്റർ റെസല്യൂഷനിൽ ഭൌമചിത്രങ്ങൾ പകർത്തുന്നതിന് സജ്ജമാണ്.

2007 അവസാനം ശാന്തസമുദ്രത്തിലെ മാർഷൽ ദ്വീപുകളിലെ ക്വജലൈനിൽ നിന്ന് വിക്ഷേപിക്കാനിരുന്ന ഇതിന്റെ വിക്ഷേപണം 2008-ന്റെ ആദ്യപാദത്തിലേക്ക് മാറ്റിയിട്ടുണ്ട്. സ്പേസ് എക്സിന്റെ ഫാൾക്കൺ 1 എന്ന റോക്കറ്റുപയോഗിച്ചാണ് ഇതിനെ ഭ്രമണപഥത്തിലെത്തിക്കുന്നത്.
## അവലംബം


വർഗ്ഗം:കൃത്രിമോപഗ്രഹങ്ങൾ
കാർടോസാറ്റ് 2 എ.

സൈനികാവശ്യങ്ങൾക്കു മാത്രമായി ഇന്ത്യ വിക്ഷേപിക്കാനിരിക്കുന്ന ഉപഗ്രഹമാണ്‌ കാർടോസാറ്റ് 2 എ. ഭൂപടനിർമ്മാണത്തിനാവശ്യമായ സ്പെസിഫിക് സ്പ്പ്ട്ട് ഇമേജസ് ഇതിലെ പാൻ ക്രോമാറ്റിക് ക്യാമറ ഉപയോഗിച്ച് പകർത്തുവാൻ സാധിക്കും.

സ്വതേയുള്ള പാതയിൽ നിന്ന് 45 ഡിഗ്രി വരെ ചെരിച്ചും ചിത്രങ്ങൾ ഈ ക്യാമറ ഉപയോഗിച്ച് പകർത്താം. 630 കിലോമീറ്റർ ഉയരത്തിലുള്ള സൗരാനുസൃത ധ്രുവീയപഥത്തിലാണ്‌ (സോളാർ സിങ്ക്രണൈസ്ഡ് പോളാർ ഓർബിറ്റ്) ഈ ഉപഗ്രഹം ഭൂമിയെ വലയം ചെയ്യുക. 4 ദിവസം കൊണ്ട് മുൻപ് സന്ദർശിച്ച അതേ സ്ഥാനത്ത് തിരിച്ചെത്താൻ സാധിക്കുന്ന ഇതിന്റെ പഥത്തിൽ മാറ്റം വരുത്തി ഇത് ഒരു ദിവസമാക്കി ചുരുക്കാൻ സാധിക്കും.

ഒരു മീറ്ററിൽ താഴെ റെസല്യൂഷനുള്ള പാൻ ക്യാമറയുടെ സ്വാത്ത് 10 കിലോമീറ്റർ ആണ്‌.
## അവലംബം


വിഭാഗം:കൃത്രിമോപഗ്രഹങ്ങൾ
ദളിതർ

സംസ്കൃത പദമായ ദൽ (dal) എന്ന പദത്തിൽ നിന്നുമാണ് **ദളിത്‌** എന്ന പദം ഉണ്ടാകുന്നത്. ചിതറിയ, മുറിഞ്ഞ എന്നിങ്ങനെയുള്ള അർത്ഥമാണ് സംസ്കൃതത്തിൽ പ്രസ്തുത പദത്തിന്. ദളിത്‌  എന്ന പദം അടിച്ചമർത്തപ്പെട്ടവർ ("oppressed") എന്നതിനെ കുറിക്കുന്നു. ഹൈന്ദവ ജാതി വ്യവസ്ഥ അനുസരിച്ച് ഒരു *വർണവും* ഇല്ലാത്തവരാണ് **ദലിതർ**. 
ദലിത് എന്ന പദം ഒരു ജാതിയെ കുറിക്കുന്നില്ല, മറിച്ച് ചരിത്രപരമായ കാരണങ്ങളാൽ സമൂഹത്തിൻറെ മുഖ്യധാരയിൽ നിന്നും ഒഴിച്ചുനിർത്തപെട്ട അനേകം ജാതികളെ പ്രതിനിധീകരിക്കുന്നു. സമൂഹശരീരത്തിൽനിന്നു വിച്ഛേദിക്കപ്പെട്ട ഒരു ജനവിഭാഗം എന്ന അർത്ഥം ലഭിക്കത്തക്ക രീതിയിൽ ദലനം ചെയ്യപ്പെട്ടത് (മുറിച്ച് മാറ്റപ്പെട്ടത്) എന്നാണ് ദലിതർ എന്ന വാക്കിൻറെ അർത്ഥം. ആദ്യമായി ദളിത്‌ എന്ന പദം ഉപയോഗിക്കുന്നത്  മറാത്തി സാമൂഹിക പരിഷ്കർത്താവും വിപ്ലവകാരിയും ആയ ജ്യോതിറാവു ഫൂലെ ആണ്. 19-ആം നൂറ്റാണ്ടിൻറെ അവസാനത്തോടുകൂടി ബി.ആർ. അംബേദ്കർറുടെ കാലത്താണ് ദളിത്‌ എന്ന പദത്തിനു കൂടതൽ പ്രചാരം ലഭിക്കുന്നത്. അടിച്ചമർത്തപ്പെട്ടവർ ജാതി വ്യവസ്ഥയ്ക്ക് പുറത്തു നില്ക്കുന്നതും തൊട്ടുകൂടായ്മ, തീണ്ടികൂടായ്മ തുടങ്ങിയവ അനുസരിക്കേണ്ട / ആചരിക്കേണ്ട ജനവിഭാഗങ്ങളെ ഒന്നിച്ചാണ് ഫൂലെ ദളിത്‌ എന്ന് വിളിച്ചത്.

ദളിത്‌ എന്ന പദം ഇന്ന് ഏതെങ്കിലും താഴ്ന്ന ജാതിയെ കുറിക്കുവാനോ ഏതെങ്കിലും മതത്തെ കുറിക്കുവാനോ അല്ല  ഉപയോഗിക്കുന്നത്, മറിച്ച് സ്വന്തമായ സംസ്കാരവും പാരമ്പര്യവും,  പ്രത്യേകമായ ജീവിതരീതി ഉള്ളതുമായ ഒരു സമൂഹത്തെ കുറിക്കുവാൻ ആണ്  ഉപയോഗിക്കുന്നത്. 
ദലിതർ അല്ലെങ്കിൽ അവർണ്ണർ  പൊതുവായി ജാതി വ്യവസ്ഥയുടെ കാലത്ത് 
അറിയപെട്ടിരുന്നത് വിവിധ പേരുകളിലാണ്. അവർണ്ണർ, പഞ്ചമർ, ചണ്ടാലർ, ഹരിജൻ, തൊട്ടു കൂടാത്തവർ, തീണ്ടി കൂടാത്തവർ, , എന്നിങ്ങനെയാണ് പ്രസ്തുത പേരുകൾ. ദളിതരെ മനുഷ്യരായി പോലും ജാതി വ്യവസ്ഥ കാലത്ത് പരിഗണിച്ചിരുന്നില്ല.  മഹാത്മാ ഗാന്ധി ആണ് ആദ്യമായി ദളിതരെ ഹരിജൻ എന്ന് വിളിച്ചത്. എന്നാൽ ഈ പദം വെളിവാക്കുന്ന ദുഷിച്ച അർത്ഥം മനസിലാക്കിയ ദളിതർ കോടതി മുഖേന ഇതിനെ നിരോധിക്കുകയും തങ്ങളെ ഈ പദമുപയോഗിച്ച് അഭിസംബോധന ചെയ്യുന്നവർക്കെതിരെ നിയമനടപടികൾ സ്വീകരിക്കാനും ഉള്ള അവകാശം നേടുകയും ചെയ്തു. 

സവർണ്ണ ബ്രാഹ്മിണ വിഭാഗങ്ങൾ ദളിതരുടെ പക്കൽ നിന്ന് വെള്ളമോ ആഹാരമോ വാങ്ങി കഴിക്കുകയില്ല, അവരുടെ വീടുകളിൽ ഇന്നും ദളിത്‌ വിഭാഗങ്ങൾക്ക് അയിത്തം കൽപ്പിച്ചിരിക്കുന്നു. ദളിത്‌ ജന വിഭാഗങ്ങൾക്ക് അമ്പലങ്ങളിൽ പ്രവേശനം നിരോധിച്ചിരിക്കുന്ന ധാരാളം സ്ഥലങ്ങൾ വടക്കേ ഇന്ത്യയിൽ കാണുവാൻ സാധിക്കും. ഇന്നും കേരളം ഒഴികെയുള്ള ഒട്ടു മിക്ക സംസ്ഥാനങ്ങളിലും വർണ്ണ വിവേചനം നിലനില്ക്കുന്നുണ്ട് എന്നാണ് പലരും അഭിപ്രായപ്പെടുന്നതെങ്കിലും കേരളത്തിലും സ്ഥിതി വ്യത്യസ്തമല്ല.

ഇന്ത്യൻ ജനസംഖ്യയുടെ 25 ശതമാനത്തോളവും കേരള ജനസംഖഽയുടെ 12ശതമാനത്തോളവും ദളിത്‌ ജനവിഭാഗങ്ങൾ ആണ്. ഓരോ 18 മിനിറ്റിലും ഒരു ദളിതനെങ്കിലും അക്രമത്തിനു ഇരയാകുന്നു. ദിവസം മൂന്നു ദളിത്‌ സ്ത്രീകൾ എങ്കിലും ബലാൽസംഗത്തിന്  ഇരയാകുന്നു. പ്രതിദിനം ദളിതർക്ക് നേരെ 27 അതിക്രമ കേസുകൾ എങ്കിലും റിപ്പോർട്ട്‌ ചെയ്യപെടുന്നു. ഓരോ ആഴ്ചയിലും 6 ദളിതരെ എങ്കിലും തട്ടി കൊണ്ട് പോകുകയോ കാണാതാവുകയോ ചെയ്യുന്നു.

## കേരളത്തിലെ ദളിത് നവോത്ഥാന നായകർ
* മഹാത്മാ അയ്യൻകാളി
* അയ്യത്താൻ ഗോപാലൻ
* മൂർക്കോത്ത് കുമാരൻ
* കാവാരികുളം കണ്ടൻകുമാരൻ

## ചില പ്രമുഖ താരങ്ങൾ/ വ്യക്തികൾ
* കെ.ജി. ബാലകൃഷ്ണൻ 
*സി.ടി. രവികുമാർ
* ടി.കെ.സി. വടുതല
* ഐ.എം. വിജയൻ 
* കലാഭവൻ മണി
*വിനായകൻ

## ഇതും കൂടി കാണുക
* പരവൻ
* ചെറുമർ
* പറയൻ
* ദളിത് ക്രിസ്ത്യാനി
*പാണൻ     പുലയർ  .തണ്ടാൻ. വേലൻ കുറവൻ .അവർണ്ണർ ഉൾപ്പെട്ടവർ

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ സാമൂഹ്യവ്യവസ്ഥിതി
വർഗ്ഗം:വർണ്ണവിവേചനം
വർഗ്ഗം:ദളിതർ
വർഗ്ഗം:വൃത്തിയാക്കേണ്ട ലേഖനങ്ങൾ